text:
Rwanda : Abatema amashyamba ateze bararye bari menge.
Amashyamba ni bimwe mu bihingwa bifatiye runini isi dutuyemo,niyo mpanvu amashyamba agomba gusigasirwa,akabungwabungwa,agafatwa neza mu rwego rwo kugira ngo akomeze arinde isi n’ibiyiriho byose.
Gusa nk’uko bigaragara ngo hari bamwe mu bahinzi bayasarura atarera bityo bikaba byateza ikibazo gikomeye cy’ubutayu.
Ibi kandi ngo bitera impungenge iyo usanze ahantu hari ishyamba ryinshi hasigaye hambaye ubusa ku buryo bugaragara.
Ngo hari n’aho bayasarura nyuma ntibasubire guteramo ibindi biti,ibi ngo bikaba ari ikosa rikomeye,rishobora guteza ingorane zikomeye ku buzima bw’ibidukikije.
Mu rwego rwo kwirinda ibibazo byatezwa no gusarura amashyamba akiri mato,umuyobozi wungirije ushinzwe ubukungu mu karere ka Rulindo Murindwa Prosper,asaba abatuye aka karere kureba neza niba igiti kiba cyeze ku buryo cyasarurwa.
Avuga ko iyo ushaka kubungabunga ibidukikije utema igiti cyeze neza , kandi akaboneraho no gusubizamo ibindi.
Aragira ati”Hagomba kubaho igenzurwa ryimbitse rigamije kureba neza niba igiti kigeze igihe cyo gusarurwa,kugira ngo hatabaho kwibeshya ugasanga hasaruwe ibiti bitarakura.Ikindi kandi ni uko utemye igiti aba agomba guhita atera ikindi byaba byiza akaba yanatera bibiri bigiye gusimbura cya kindi cyatemwe.”
Ikibazo cyo gutema ishyamba riteze kandi ngo hari aho byagiye bigaragara,bityo akaba asaba inzego zose zirebwa n’iki kibazo kugikurikirana.
Yagize ati”Inzego zitanga ibyangombwa byo gusarura ishyamba ,zigomba gushyiraho umuntu wo gukurikirana niba koko abagiye gusarura ishyamba bagomba gusarura iryeze neza.Kuko hari aho ureba ugasanga basaruye ishyamba ryose ku musozi hasigaye ubutayu.”
Uyu muyobozi avuga ko hagomba ubufatanye mu nzego zitandukanye z’akarere kugira ngo amashayamba arusheho kubungwabungwa. Akomeza asaba abatanga ibyangombwa byo gusarura amashyamba ko bagomba kugara aho basarurira ngo bamenye neza ibiti bitemwe niba koko byeze
Avuga ko abaka ibyangombwa byo gusarura amashyamba akuze bakagombye koko gusarura ibiti babona ko bigejeje igihe cyo gusarurwa,byaba ngombwa irwa ibihano.


c: text/html

text:
Umukobwa witwa Nemeye Umwari Lisa niwe watorewe kuba Nyampinga mu Ishuri ryisumbuye rya Lycée ya Zaza,mu Karere ka Ngoma, ku wa kabiri tariki ya 6 Ugushyingo 2012. Iri shuri rikaba ari ryo ryabaye irya mbere mu mashuri yisumbuye yo mu Ntara y’Uburasirazuba mu gutora Nyampinga w’Ishuri.Iki gikorwa kikaba cyarakorewe hamwe no kwizihiza umunsi mpuzamahanga w’Umwana w’Umukobwa, iri shuri ritabashije kwizihiza dore ko ubundi wizihijwe tariki ya 11 Ukwakira .Mu ijambo rye, Soeur Umugwaneza Marie Goretti uyobora Ishuri rya Lycée ya Zaza yatangarije Radio Izuba ko intego z’iki gikorwa ari ukurwanya ihohoterwa rikorerwa Abana b’abakobwa , no guteza imbere umuco nyarwanda hashingiwe ku bumenyi n’ubwenge.
Kugera ku mahirwe ya nyuma, Abakandida batandatu nibo bari basigaranye amahirwe yo gutorerwa kuba Nyampinga. Abo ni CANIRINKADenyse, USANASE Aline,UMUHOZA Immaculée,Kaneza Yvan, UMUBYEYI Clémence, na NEMEYE UMWARI Lisa. Uyu NEMEYE UMWARI Lisa niwe wegukanye umwanya wa Nyampinga wa Lycée ya Zaza umwaka wa 2012. Avugana na Radio Izuba, NEMEYE UMWARI Lisa yatangaje ko azafasha bagenzi be mu kwigirira icyizere , kugaragaza impano bafite babinyujije muri Club TUSEME no mu bihangano,gushyigikira umuco nyarwanda no kuba umuhuza hagati y’Abarezi n’Abanyeshuri.
Umuyobozi wa Lycée ya Zaza Soeur UMUGWANEZA Marie Goretti yahaye by’umwihariko Nyampinga inshingano yo kuzabyutsa Club TUSEME ifasha abanyeshuri kumenya gutanga ibitekerezo byabo binyujijwe mu nzira z’ubuhanzi. Nyampinga Nemeye Umwari Liza yiga mu mwaka wa Kane, Imibare, Ubukungu n’Ikoranabuhanga. Akomoka mu Mujyi wa Kigali, Akarera ka Gasabo Umurenge wa Kimironko.Babiri bamugaragiye ni KANEZA Yvan, ariwe gisonga cye cya mbere, na UMUHOZA Immaculée , igisonga cye cya kabiri.
Iki gikorwa kikaba cyarateguwe kandi kigashyirwa mu bikorwa na Club y’Itangazamakuru y’Abanyeshuri-MEDIA CLUB-y’Abanyeshuri ba Lycée ya Zaza bafatanyije n’Ubuyobozi bw’Ishuri. Iyi MEDIA CLUB igizwe n’Abanyeshuri 25. Uretse gutangaza Amakuru buri gitondo ku iperu ry’Abanyeshuri, yandika n’Agatabo kitwa The Eastern Light biteganijwe ko gasohoka buri kwezi. Kamaze gusohora inimero imwe gusa.
DUSABUMUREMYI Narcisse / Izuba Radio

robotstxt: allowed

filter: keep


text:
Umuryango Nyarwanda uharanira iterambere rirambye RISD (Rwanda Initiative for Sustainable Development) n’Ikigo cy’Igihugu gishinzwe umutungo kamere byashyize umukono ku masezerano y’ubufatanye azamara imyaka ine, akaba azagira uruhare mu gukemura amakimbirane ashingiye ku butaka.
Imikoranire ya RISD n’Ikigo cy’Igihugu gishinzwe umutungo kamere ishingiye ku gukemura impaka zivutse hagati y’abapfa ubutaka, guhugura abaturage ku burenganzira n’amategeko abarengera ku butaka, gukorana n’Urwego rw’Abunzi nk’abakemurampaka begereye abaturage, kuvugurura amategeko ashingiye ku butaka hagamijwe kurwanya ubukene no kubaka amahoro arambye.
Umuyobozi wa RISD Annie Kayiraba yatangaje ko RISD yiyemeje gufasha mu ikemurwa ry’ibibazo byagiye bivuka mu iyandikisha ry’ubutaka byashoboraga kubera inkomyi icyo gikorwa, aho bamwe batumvaga n’akamaro kabyo.
Kayiraba yavuze ko hakozwe ubushakashatsi bunyuranye, mu gihe cy’amasezerano ya mbere yari amaze umwaka umwe, bukaba burimo n’ubwagaragaje ko amakimbirane ashingiye ku butaka mu muryango nyarwanda ari ku gipimo cya 80%.
Ibyagezweho mu cyiciro cya mbere cy’amasezerano ngo birimo guhugura abaturage ku bijyanye n’uburenganzira bwabo ku bijyanye n’ubutaka, gutegura amabwiriza y’ibanze agenga Abunzi, kugira uruhare mu ivugururwa ry’itegeko ry’ubutaka n’ibindi.
Umuyobozi Mukuru w’Ikigo cy’Igihugu gishinzwe umutungo kamere Nkurunziza Emmanuel yatangaje ko u Rwanda rwateye intambwe ikomeye mu kwandika ubutaka, bikaba bimaze kugaragara ko bifitiye akamaro kanini abaturage. Ati “Bituma umuntu yumva atekanye, kuko nta wushobora kwiyitirira ubutaka bwundi, bigaha nyira bwo kuburinda azi neza ko ari umutungo we, kandi akaba ashobora kubutangaho ingwate akabona inguzanyo muri banki.”
Yavuze ko itegeko ry’ubutaka ryo mu mwaka wa 2005, kuri ubu ririmo kuvugururwa, bimwe mu byo rizakemura hakaba harimo gukuraho inkondabutaka igasimbuzwa gukodesha mu buryo burambye n’ibindi.
RISD ni Umuryango utegamiye kuri Leta uharanira iterambere rirambye, ukibanda cyane cyane mu gukemura amakimbirane ashingiye ku butaka. ukorera mu turere tugera kuri 15 mu gihugu.


text:
Rwanda: Ubuhanuzi NZIRABATINYA Emmanuel yagejeje kubategetsi b'u Rwanda akabifungirwa !
Mu manama anyuranye ndetse no mu birori byo kwizihiza iminsi mikuru bikorwa hirya no hino mu Rwanda havugwamo amagamo agaragaza ibyifuzo by’u Rwanda ; dore ingero z’ayo magambo : AMAHORO, UMUTEKANO, GUKUND’IGIHUGU, KUBAKA IGIHUGU, EJO HAZAZA HEZA, ITERAMBERE RIRAMBYE, n’andi magambo nkayo. Aya magambo n’ikimenyetso gihanurira ibyiza ku Rwanda ; bigaragaza ko Imana iza itugana itubwira ngo intambara zikuweho , nyamara abanyarwanda bagomba kumenya ayo magambo agaragaza ibyiza twifuriza u Rwanda ko tudashobora kubigeraho nimba abanyarwanda batemeye gukuraho ibyo Imana yanga mu Rwanda ;nimba abanyarwanda batabikuyeho, Imana izabisohoza habanje akaga karuta akagiye kabaho mbere mu Rwanda,kuburyo ibyo mwarimusanzwe muzi bizibagirana, hakabaho ibishya.
Imana yampishuriye ko amagambo :abanzi b’u Rwanda, Inyangarwanda, Bamwangamwabo, Inyangabirama Ibipinga,n’andi mazina nkayo uhereye mbere ukageza ubu ari amazina ahabwa abanyarwanda batanyuzwe n’imiyoborere y’igihugu bityo bigatuma bamwe bahunga kubera uko gutotezwa.
UMWIRONDORO WANJYE N’UBUTUMWA BWIZA BW’IMANA NAHAWE KU GIHUGU CY’U RWANDA
Nitwa NZIRABATINYA Emmanuel ndi umunyarwanda w’i Rwanda,wavukiye mu karere ka NYAMASHEKE,mu murenge wa BUSHENGE akagari ka KARUSIMBI (i MWITO).Umugabo wambyaye, ni umunyiginya, ukomoka IGISAKA. Umugore wambyaye ni umugesera ukomoka i BUDAHA. ( barashakanye). Navutse mu mwaka w’1960.Intambara y’Abanyarwanda na yivukiyemo: ( Bashyamiranye) navutse data atari murugo kubera intambara. Maze ngo kubera abantu bisukiranyaga murugo n’inkota n’amacumu ; Mama ampisha mu gasanduku,anjyana murutoki hirya hitaruye, yabona abantu badahari, akajya kunsura no kunyonsa. Yabona bamureba,akajyayo yitwaje ikindi kintu nko kumena ibishingwe cyangwa se ikindi. Data yaraje anyita NZIRABATINYA kubwo gucyurira umugorewe amugaya uko gutinya gukabije yagize.
Bari barananyise Inosenti ngize imyaka 13 y’amavuko, niho nifuje ko nitwa Emmanuel bisobanurango “Imana irikumwe natwe”. Barabinyemereye, kuva icyo gihe aba ari uko nitwa kugeza na bugingo n’ubu.
Imana yampamagaye ngize imyaka 29 y’amavuko ubwo hari mu 1989. Nyuma nkomeje no gusenga Imana yambwiyeko ariyo yanyise amazina. Mubuzima bwanjye bwose nikundiye Umurimo w’Imana: Gusenga, Kuvuga Ubutumwa Bwiza,Gusura abantu no Kwakira abashyitsi. Ibyo nibyo nkora cyane mubuzima bwanjye kubirutisha indi mirimo. Nkiyegurira rero kwiga ijambo ry’Imana kuko ari naryo muhesha wabyose. Ubutumwa ku gihugu cy’u Rwanda, natangiye kubuhabwa kw’itariki ya 29 Mata 1993. Niho Imana yantumyeho ngo ntangire amasengesho yo gusaba ubwenge, no gusengera igihugu cy’u Rwanda.
Muri uwo mwaka niho nahishuriwe ya ndege yahiriyemo umukuru w’Igihugu cy’u Rwanda, n’uw’Igihugu cy’u Burundi n’abo barikumwe. Icyo gihe nasabye itorero nkoreramo umurimo w’Imana kubivugira i Kigali ko bigiye kuba kuko ariho nari nabwiwe kubivugira, bampaye ikaze batari bamenya icyo nendaga kuvuga. Nari navuye aho navukiye ntwawe na Moto, ingeza mu mugi wa KAMEMBE,mpava n’ivatiri nziza ingeza i Kigali. Mbamenyesheje ubwo butumwa, barampakanira ngo byabakururira ingorane. Barantegera nsubirayo ntabivuze mu ruhame. Imana ingarura kubivuga ngenda n’amaguru ntagira icumbi ntanicyo kurya nshobora kubona. Nagenze n’amaguru, umuhanda Cyangugu, Kibuye, Gitarama,Kigali. Nahagenze iminsi 8 iyimpwanyirije n’iyo abanyarwanda bagiye kwirukanka mo bakanapfa nabi ni ko byagenze muri Jenocide. Mu mwaka w’1996 nibwo Imana yambwiye kwandika igitabo kirimo ubutumwa bw’Igihugu cy’u Rwanda. Icyo gitabo cyitwa INGOMA Y’URWANDA KW’ISI “INDORERWAMO”.
Iyo nyandiko nayanditse mugihe kingana n’imyaka 10: 1996-2006. ku itariki 17 Mutarama 2008 niho nagejeje umusogongero w’iyo nyandiko mu Biro by’Umukuru w’Igihugu cy’u Rwanda, hamwe n’ibaruwa na mwandikiye. Nabimenyesheje umuvugizi w’Itorero nkoreramo Umurimo w’Imana. Iyo nyandiko inononsoye nayigejeje muzindi nzego: Urukiko rw’Ikirenga, Inteko ishingamategeko, Komisiyo y’Igihugu y’amatora,Ikigo cy’Igihugu cy’itangazamakuru. Kandi abanyarwanda benshi bagiye babisoma,abari mu Rwanda no mumahanga. Kubera umuhamagaro w’Imana rero ningombwa kubimenyekanya keretse ahari umwuka uheze.
Mu Itorero barampakaniye,ngo kuko ari amagambo akomeye ngo byabakururira ingorane. Mu binyamakuru no ku maradiyo barabitinya nabo keretse gatoya nigeze mvugira kuri Siti Radio n’ikinyamakuru cyitwa Rugali cyambajije ibibazo bijyanye nibyo nanditse muri icyo gitabo. Nasobanuje Imana uko nabigenza kugirango Ubutumwa Bwiza buvugwe mu Rwanda kuko mu Rwanda batemera ko ukuri kuvugwa. Imana Imbwira kuva Iburengerazuba nkajya mu murwa mukuru Kigali, nagerayo nkagura intebe, nkayitereka kukarubanda aho abantu benshi bahurira ngatangira saa mbiri za mugitondo (08h00) mvuga iby’u Rwanda nk’uko nabihishuriwe,nkageza saa cyenda. Ahantu mba mumugi wa Kigali ni mu Murenge wa Cyimironko, mu Karere ka Gasabo mu Kagari ka Kibagabaga. Naguriye agatebe gahinwa kuri Ngereza ya Cyimironko ( NGEREZA NKURU YA REMERA) nkicaraho ku’isoko rya cyimironko saa mbiri za mugitondo. Ntangira kubivuga, ariko ntibemeye ko mbikomeza,bahiseko bahankura bamfungira mu gasho ka porisi i REMERA. Ninjira murubanza rwabyo.
Mu bugenzacyaha, no mubushinjacyaha, banjyana mu rukiko rwa GASABO i RUSORORO; Iminsi yose namaze mfunzwe hamwe no kuburana n’iminsi 15. ubutabera burandekura,ngo nkurikiranwe ndi hanze. Njye nitaba umushinjacyaha ku gihe nahawe. Icyakora nyuma yo gufungwa no gufungurwa nashyize ako gatebe I NYABUGOGO guhera i saa mbiri kugeza i saa cyenda, nirirwa mvuga ko: nahamagariwe kwerura iby’u Rwanda, nabivuga bakamfunga. Iyo minsi uko ari 15 none rero uko byakabaye, ubwo Butumwa Bwiza Imana yampaye kuvuga ku Rwanda, mbicishije mu nyandiko, nubwo ama Site yo mu Rwanda atazabyemera kuko u Rwanda rutemera ko baruvuga ukuri. Ariko ntikizatuma bitamenyekana.
UBUTUMWA BWIZA NAHAWE N’IMANA KUVUGA MU RWANDA
Igihugu cy’u Rwanda cyaheze mu gihirahiro,bibabaza Imana,ariko cyane cyane ku ngoma ya HABYARIMANA Yuvenali na KAGAME Paul bavuga Amahoro ku rurimi gusa ngo n’amahoro kandi ari ntamahoro ariho. Uruguma bakarwomora baruca hejuru. (YEREMIYA 8:11-13). Bigatuma Igihugu cy’u Rwanda kitagira icyo kigeraho kuko nkaho cyakagize aho kigera gihitako gisenyuka,kubera ko Imana icyerekaniraho imbere y’amahanga ko yanga uburyarya,ko Ishaka ukuri. Birazwi ko ntacyo Imana Ikora Itabanje kugihishurira abantu bayo (AMOSI 3:7, 8).
Mbere y’uko nerura ibyaha by’Igihugu cy’u Rwanda imbere y’Imana, n’uburyo nagiye mbihishurirwa,n’imirimo Imana yankoresheje ndabanza mvuge Umugambi w’Imana ku gihugu cy’u Rwanda:
-Imana yagambiriye kugira u Rwanda urugero rw’Amahanga.
-Kugira ibyo irwerekaniraho imbere y’isi yose,ibyo yanga n’ibyo Ikunda.
Imana yanga kurobanura abantu kubutoni. Abanyarwanda babikoze birenze urugero rw’ahandi byagiye bibera ku isi. Igihe cyo guhaka abahutu. Icyo gihe nibyo nabwiwe ko byateye Imana KUNYURA MU Rwanda. Ibyabaye mu Rwanda byatumye ruba inshobera mahanga. Igihugu cy’u Rwanda cyiremye ibice bibabaza Imana,bituma yongera kurunyuramo ubwa kabiri none rwabaye akabarore (urw'amenyo) k’andi mahanga kubera akaga karubaye mo.
Igihe cy’1959 kirazwi, Imana ikuraho akarengane kari mugihugu. Abanyarwanda birukanka amahanga bahunga abandi bicwa. Noneho rero, ntawe mu isi utazi amahano yo muri 1994; Ibyaho biracyari aho n’ubu biravugwa ariho Imana yantumye ngo mbwire abanyarwanda bakure igihugu ho inzigo n’amaraso Imana Igihe umugisha.
-Imana Ije gukora ikintu gishya mu Rwanda,abanyarwanda nibayumvira Iragikora, nibanga kuyumvira nabwo Iragikora,icyo kintu gishya ni ikihe? “ ni ugukura igihugu cy’uRwanda mugihirahiro kimazemo igihe kirekire.” YESAYA43 : 19-21. kuko Idaca urwakibera, ntiyumva urw’umwe kandi ntirobanura abantu kubutoni (YOBU 37:23,YESAYA 11:3, IBYAKOZWENINTUMWA 10:34B,35).
Yarantumye ngo nzahamagare abanyarwanda mbabwire bayubahe,bemere ko bose bakoze ibyaha kimwe,abahutu n’abatutsi cyangwase abatutsi n’abahutu, bose baricanye ntawubabarira undi. Ibyaha byakozwe byose babikoze kimwe. Imana yababajwe n’uko abanyarwanda bise abandi abanzi bakabishima hejuru (IMIGANI 24:17,18) .
Igihugu cy’u Rwanda nta mwanzi kigira ni abene gihugu ubwabo bahemukirana . abanyarwanda ntabwo babanye amahoro ahubwo bituranye inabi,baranihorera kandi guhora ari ukw’Imana. Ikibi cyarabanesheje kirabaganza, Imana Ibaburamo icyiza (ABAROMA 12:17-21).
Uko umuntu w’Imana akwiye kugenza LUKA 6:27-38. Amakuba yatunguye u Rwanda kubera ko bajyaga irya n’ino (IMIGANI 24:21,22). Biciye abantu mugihugu, babakurikirana no mubuhungiro (OBADIA 13:13). Bakomeza no gukurikirana abacitse ku icumu nko kubashyira imbere ngo babone uko barya ibyabo ,(ibibagenewe ). Umukuru w’igihugu cy’u Rwanda, kuri iyi Manda amatora arangiye yakoze amasengesho yo gushima Imana,Imana imutumaho umugore umwe mubanyarwanda kazi, wayisengaga abaza iby’u Rwanda,abasomera mugitabo cy’umuhanuzi (YEREMIYA 50:33, 34). Nubwo iryo jambo rirengereza ku Bisiraheli ariko Imana yavugaga ko abanyarwanda bose impande zombi barenganyijwe kimwe kandi ko Imana Ije kubarenganura kandi ko Imana n’irenganura u Rwanda hari uko n’isi izaba irenganuwe. Kuko amahanga agira ibikorwa byinshi mu Rwanda. Kandi Imana yatumye Isi iruhangaho amaso cyane.
Dore uko Imana yamenyesheje: Intambara ikomeye abanyarwanda bakwiriye kurwana ni intambara y’UKURI “UKURI NI KO KWAKIZA U RWANDA” Imana yaha igihugu cy’u Rwanda umugisha rugahimbaza Imana,amahanga yose akaza guhimbariza Imana mu gihugu cy’u Rwanda. Mvuze ibyo ijwi ryampamirije ko Imana yabitangiye ibimenyetso mu Rwanda Ibigaragaza. Ariko kubera ko abanyarwanda banze gukuraho amoko ,ubusambanyi n’ubwibone ,Imana Igiye kuhanyura ubwa 3. Ubwambere u Rwanda rwabaye inshobera mahanga, ubwakabiri ruba akabarore k’amahanga yose, ubwagatatu Izarugira incyuro y’amahanga yose.
Hari ibintu bibiri bikomereye u Rwanda:
Icyambere : Abanyakuri bari mu Rwanda baraceceka, igihugu kikajya iwabandi. Imana yarantumye ngo nzababaze ko guceceka ariko bacisha imanza zitabera ? Kuri Manda ya mbere y’umukuru w’igihugu inzibacyuho irangiye, Imana yampaye amasengesho y’iminsi 3 ngo nsengere igihugu kuko giheze mugihirahiro,ko habuze uwaha abanyarwanda bose ubwenegihugu kimwe uburumbuke bw’igihugu bukaba ubwabose,kugirango,ntihagire urenganyirizwa mugihugu nkuko Imana Ibireba. (UMUBWIRIZA 5 :8,9.)
Umunsi nyakubahwa KAGAME Paul ageza kandidature ye muri komisiyo y’igihugu y’amatora nari nagiye ku Biro by’Intara yari CYANGUGU kubaza cyo umuntu asabwa kugira ngo abe umukuru w’igihugu cy’u Rwanda. Ibyo nabikoreye kugirango nduhuke mumutima kuko hagurumanaga cyane, n’abantu bakomeye b’abahanga, nageragezaga kubabwira iby’Imana ibyo Ishaka ntibanyumve, bakanyita umurwayi wo mumutwe. Icyo gihe rero nabajije icyo bisaba kugira ngo umuntu abe umukuru w’igihugu byatumye nkurikiranwa bikomeye, ariko Imana Irampisha ntibyagira icyo bintwara ( byabereye i CYANGUGU) .
Kuri iyi Manda ya kabiri, umuhamagaro watumye njajaba cyane, kandi ntacyo nishoboreye. Hari umuntu umwe nasabye inama , arambwira ngo ninshake abantu mu turere twose bansinyire nkuko itegeko ribisaba, nubwo babishyizeho ntagihe gisigaye gihagije, ngo mvuge ukuri kwatuma Imana Inezererwa igihugu , tukimara kubivugana n’uwo muntu naraye mbonye abansinyira 12. ariko iryo joro ndota ngiye kujya mukaga . kandi n’iyi ngoma iracyakomeje,kuko Imana yayishyizeho. Mperako ndabireka. Cyane cyane ko igihe cyari gito cyane, kuburyo kugera mu turere twose 30 bitari gushoboka, nkaba nikoreje isoni ubusa.
Reka nsubize ikibazo abantu bafite kurinjye ; Bati : Mbese washobora kuyobora igihugu ?Igisubizo : Icyo nashakaga kwari ugushaka icyatuma Imana Inezererwa u Rwanda ngo kimenyekane, kandi ni nacyo ngikomeje nandika muri iyi nyandiko doreko Imana yambwiye ngo yashatse umuntu n’umwe wayihagarara imbere mucyuho ngo irengere igihugu cye kuririmbuka iramubura Irampagurutsa ngo Intume (EZEKIYERI 22 :29-31). Imana Ibonye ukuri nkuko kuri, u Rwanda rwaba igitangarirwa. Ariko noneho,ibizarubamo bizatuma rutangarirwa, Imana Irusutseho uburakari bwayo ngo Imareho ibiyibabaza. Kandi nta buhungiro kuko n’uri mumahanga Izamusangayo. Nagira inama `, umusambanyi n’umwibone kubireka, naho abakiranutsi bo bazaba ari ugusarurwa.
Icyakabiri :Gikomereye u Rwanda ni uko Itorero ry’Imana ryo mu Rwanda ryifuje gusa n’abisi, ryarararikiye,ryavuye kurufatiro rw’agakiza rijya kurufatiro rw’Isi : amashuri n’amafaranga. Imana niyo yiyigishiriza abakozi bayo. Kandi ntibemera ko Ubutumwa Bwiza buvugwa, kuko bubakoraho ; bifuza ko havugwa ibibwirizwa byo mw’ ijambo ry’Imana gusa ariko icyo yahishuye bakakireka, kugeza naho batinya ko ibyo Imana Ishaka byabakururira ingorane. Imana yantumye kw’Itorero ryayo ryo mu Rwanda ko igihe Izakoreraho naryo ritazasigara. Kandi ko n’amafaranga atazasigara (ZEFANIYA1 :7-18). Imana niyo yonyine Itanga imibereho abantu bihagararaho gusa, igihe Ikibahaye agahenge, iyo Ije kurimbura ntawihagararaho uretse kuvuza induru. (EREMIYA47 : 2,3). Kandi yarantumye ngo menyeshe ko Imana iri gushaka Itorero ryayo ngo Irigirire neza, Iryubake,Irikomeze,Irihuze, Iriramire, Irimenyeshe inzira,Iryiyereke, rigendere mumbabazi zayo. Irikoreshe imirimo yayo yo kugiraneza (ZABURI 147 : 103 ;11, ABAHEBURAYO13 :16).
Neretswe ko abantu b’Imana bari barahamagariwe gukora ingendo bavuga Ubutumwa Bwiza bakaba barabiretse, nahishuriwe ko bameze nk’abantu barwaye ibirimbo,abadasohoza neza inshingano zose z’Itorero,bameze nk’ibikuri, abatakizera Imana bafashwe n’ubwoba bw’imibereho bameze nk’abasaza bunamirije bahinda imishyitsi, abavugabutumwa n’abaririmbyi badafite agakiza bameze nk’impumyi kandi ari ni ibipfamatwi. Nimurebe mu gitabo cya YESAYA 42 :19,20. Hanyuma yibyo byose mpishurirwa abana bato barwaye bwaki, babyimbye udutama,n’akada,n’udutoke n’uturenge, ngo abo n’abanyetorero bashya bahamagarwa bakabura ababarera nk’umwana wavuka agasanga nyina yaribereye umusinzi akabura umwitaho.
Kubera rero kuvuga ibi ku gihugu cy’u Rwanda ; hari amajwi numva ambwira ko nshobora kwicwa, jyewe Imana yantumye kuburira Abanyarwanda nkuko Imana yaburiye igihugu cy’i NINIWE, ngo nibigarura bakareka inzira zabo mbi,Imana yigarure ntibarimbuke (YONA3 ;6-10). Hakaba hari ibintu bitari bike bimpamiriza ko igihugu cy’u Rwanda ngifitemo amahirwe ko ntazapfa nishwe, ahubwo nzakiramiramo nkazapfa nshaje neza niyiciwe n’izabukuru. Ingero : u Rwanda nirwo rwanyibyariye, ruranyirerera kugeza ubu, nahawe n’Imana umurimo ukomeye wo gusengera u Rwanda no kuruvugamo Ubutumwa Bwiza bw’Amahoro bukenewe n’abatuye isi yose kuko babuze amahoro. Maze kubona ibintu bitatu byantangaje binyemeza ko nkenewe mu Rwanda :
-Nagiye kwambuka umugezi tugomba kuvogagira,umusore war’unjyanye yangako nkandagira mumazi anyomotsa ampetse mumugongo .
-Nagiye murukarabiro nziko ngiye gukaraba amazi nsanga banteguriye amata y’insyushyu, bantegeka kuyiyuhagira kuko ariko babishatse.
-Nashyizwe munzu y’imbohe,banga ko njyanamo Bibiriya yanjye, ngeze munzu y’imbohe umuntu ufunze atumira Bibiriya n’igitabo cy’indirimbo arabimpa,ari impano ngo nkomeze umurimo w’Imana.Nsanga ndafunzwe ahubwo nje mubutumwa aho munzu y’imbohe.
Aho guhora rero abanyarwanda bakangishwa kwicwa, ahubwo u Rwanda n’igihugu cyakunzwe n’Imana cyane, Ikivugiramo,Igikorera mo. Abanyarwanda bakwiye kumvira Imana kuko Ibaburira. Aho kurimbuka ngo bajye bubaka,basenya, babaho, bicana,babeshywa amahoro biyubikije amahano.Imana ireba ibyiherereye niyo yabimpishuriye atarinjye njyenyine gusa hari n’abandi, n’abanyakuri bose babibona nabo koko. Duhaguruke nk’igihugu cy’i NINIWE, aho kugirango twongere turimbuke,isoni zidukore imbere y’amahanga,Imana Iturengere dukomeze dutere imbere.
Mbikoze nziko mu Rwanda batazabigaragaza mu rubuga rw’itumanaho ariko ntibizabura indi mirongo binyuramo bikagaragara.
MUGIRE AMAHORO
Nanditse igitabo INDORERWAMO none nkurikije ho «Ubu butumwa Bwiza ku Rwanda» Ndabamenyesha ko hari n’ikindi gitabo ndi kurangiza kwandika izina ryacyo ni INGORANE N’AMAHIRWE, cyafasha Isi mu ntego z’ikinyagihumbi 2000-3000, umuhesha wa byose shingiro n’Ijambo ry’Imana.
Ndi NZIRABATINYA Emmanuel


text:
I Kamonyi bishimiye amashuri ya miliyoni 129 Korea igiye kububakira
Ntibikwiye ko turambirwa kwibuka kuko tubikuramo imbaraga zo gufata icyerekezo gikwiye
Posted on May 13, 2014 by admin in Imyitwarire
Ubwo abanyeshuri n’abarezi bo mu Rwunge rw’amashuri rwa Gatagara ruherereye mu mujyi wa Butare bibukaga jenoside yakorewe abatutsi ku itariki ya 10/5/2014, abari bitabiriye iki gikorwa basabwe kutarambirwa kwibuka.
Umuyobozi w’akarere ka Huye wungirije ushinzwe imibereho myiza, Madamu Christine Niwemugeni, yasabye cyane cyane abanyeshuri kutarambirwa kwibuka jenoside yakorewe abatutsi ahereye ku ko bari baraye ijoro ryo kwibuka bakaryama bitinze, kandi n’ubundi ku itariki ya 9/5/2014 bari baramukiye mu gikorwa cyo kwibuka abana bazize jenoside.
Yagize ati “igihe cy’icyunamo mwari mu biruhuko. Ejo mwiriwe mwibuka abana, … hari igihe mwavuga ngo ese tuzajya duhora twibuka? Ese iminsi irindwi y’icyunamo ntiyari ihagije?….”
Yakomeje agira ati “ndagira ngo mbasubize iki kibazo mushobora kuba mwibaza. Ubundi, kubaka biragora, cyane cyane iyo wubaka usana ibyangiritse cyane. Iyo usana ureba ahashegeshwe kurusha ahandi, ukarushaho gushyiraho imbaraga kugira ngo hatazavaho hongera gusenyuka.”
Ngo hari aho uwubaka ashyira beto, hakaba aho ashyira amabuye, … kandi ati “ntimuzarambirwe na rimwe gahunda zo kwibuka. Kuko uko ugera aha n’aha bibutse, hari ubutumwa uhakura, bukubaka, bushobora kugushyirira beto ahari harangiritse cyane, ha handi hari hakiri icyuho, ukumva hari icyo uhafungishije ku buryo noneho nta cyakunyeganyeza.”
Yunzemo ati “rero ntimukarambirwe kwibuka, kuko aho bibuka hose tuhakura amasomo atuma tureba uko twakwisana, twakwiyubaka, twakwiha icyerekezo gikwiye kugira ngo tuzabe ingirakamaro mu gihugu turimo.”
Uyu muyobozi kandi yasabye abanyeshuri bamwumvaga kwiga bashyizeho umwete, kugira ngo bazabashe kwigira.
Kuri iyi ngingo yagize ati “nk’umwana wacitse ku icumu, wenda wasigaye uri imfubyi, uri wenyine ariko ugomba kubaho. Urimo uriyubaka ute? Ese ubwo ntiwiyubaka uri mu rumogi? Harya urumogi rurubaka?”
Yunzemo ati “aho nturimo wiyubakisha twa tuyoga ngo muzana? Aho utwo tuyoga tuzakubaka? Ese ntiwiga wibeshya ngo uriyubaka, mwarimu yigisha wibereye mu zindi ndoto? Ese ubwo diplome uzayibona?”
Umukuru wa AERG muri iki kigo na we yagiriye bagenzi be inama yo kurangwa n’urukundo ndetse no gukunda umurimo agira ati “nk’urubyiruko turasabwa gushyira imbaraga mu bikorwa byacu, duharanira kusa ikivi cy’abacu bagiye tukibakunda, kugira ngo ibyo batagezeho tubashe kubigeraho kandi neza.”


text:
Uko muzika nyarwanda ikomeje kugenda itera imbere ni nako ama studio akora ibijyanye na muzika nayo akomeje kwiyongera, ni muri urwo rwego twasuye Lucky studio Production y’uwitwa NDAGIJIMANA Pierre Célestin iherereye mu Ntara y’Amajyaruguru Akarere ka Musanze muri centre ya Byangabo iruhande rw’Ishuri Rikuru ry’Ubuhinzi n’Ubworozi (ISAE-Busogo), maze iganira na Producer wayo.
Producer yatangiye atubwira ko amazina ye ari Léo Hirwa, akaba kandi atari Producer gusa kuko ari n’umuhanzi aririmba muri Groupe The Twins igizwe n’abasore babiri aribo Léo n’impanga ye Sam, iyi groupe ikaba ibarizwa mu Karere ka Huye. Yadutangarije kandi ko amaze mukazi kubu Producer amezi arindwi (7) kuko ngo mbere yakoraga indirimbo zikitirirwa abandi. Mbere yo kujya muri Lucky Studio Production yabanje gukorana na Maurix, muri Maurix Music Studio Production kuko yaje kuhava nyuma y’uko igira ikibazo ikaba nk’ifunze, iyi ikaba ari Studio iherereye mumujyi wa Huye Intara y’Amajyepfo.
Nk’uko twatangiye tubibabwira, twashatse kumenya niba hari akamaro k’ubwiyongere bwama studio ya muzika mu iterambere ryayo, Producer Léo adutangariza ko gahari kanini kuko byorohereza abahanzi nyarwanda kubona aho bakorera indirimbo zabo kandi habegereye bityo abahanzi bakiyongera bigatuma bagira ishyaka ryo gukora ibihangano byiza ngo bishimishije kandi bifitiye akamaro ababyumva, ati mbega bituma habaho competition hagati y’abahanzi, yadutangarije kandi ko Atari kubahanzi gusa ahubwo bifite n’akamaro kuba Producer kuko uko studio ziyongera ni nako akazi kaba kiyongereye bityo bikagabanya ubu shomeri.
Abajijwe niba iyi studio hari icyo izamarira abayituriye by’umwihariko ndetse n’abandi bahanzi nyarwanda muri rusange, yadutangarije ko nk’uko studio iri mu Byangabo kandi Yegereye Akarere ka Nyabihu, abahanzi byagoraga kujya gukorera indirimbo zabo kure bityo bakabura uko bagaragaza impano zabo, nabo bibonye muri muzika nyarwanda, ati kandi hari n’abatinya kujya muma studio akomeye kubera ibiciro batibonamo, kandi muby’ukuri nabo baba bafite byinshin kandi byiza bazi.
Twashatse kandi kumenya uko abona studio akoreramo maze atubwira ko buhoro buhoro igenda itera imbere, ati “ntamwana uvuka ngo arare yuzuye ingobyi” ibi yabivugiye ko imaze igihe gito kingana n’amaze agera kuri 5 gusa ifunguye imiryango.
Ku bijyane nuko abona muzika Nyarwanda, yadutangarije ko abona igenda itera imbere kuko itangazamakuru rimaze gutera imbere bituma indirimbo nyarwanda nazo zikinwa bityo zikamenyekana kuko mbere Radio ikiri imwe mu gihugu ngo wasangaga hakinwa cyane ndirimbo zo hanze bityo kuba umuhanzi nyarwanda yamenyekana ngo atere imbere ugasanga bitoroshye. Gusa yatubwiye ko Muzika nyarwanda nubwo itera imbere ariko hakiri byinshi byo gukora, ati “urugendo ruracyari rurerure muri muzika nyarwanda”, ati ariko mbona tugeze nko muri kimwe cya kabiri ngo tube twagera kurwego mpuzamahanga, bityo rero abahanzi nyarwanda bakwiye gukorana ubuhanga indirimbo zabo (ibihangano bya qualité)
Yatangaje kandi ko abona Auto-tune (Uburyo bwo guhindura ijwi igihe indirimbo iri gukorwa ngo rirusheho kwumvikana neza) atari nziza muri muzika kuko umuziki uri live ariwo ukundwa cyane, ati si byia ko umuhanzi yakundwa maze yajya kuririmbira abantu live ntibabe bamenya ko ari we!. Naho kubijyanye na biff zikunze kugaragara muri muzika yaragize ati “ Jyewe nkunda amahoro, bityo rero niba hari icyo dushaka kugeraho nuko twafatanya, kubwange mbona atari nziza”
Aha ntitwarangiza tutababwiye zimwe mu ndirimbo zagiye zikundwa yakoze, twavuga nka Nsubiza, Namuhisemo zombie za Groupe The Twins ndetse tukavuga Bimbwire ya Boni Buranga na Umuhire ya The Twins na Boni Buranga (iyi yayikoreye muri Lucky Studio Production).
Yarangije adutangariza ko kugirango muzika nyarwanda itere imbere ari uko abahanzi bajya bakorana ubuhanga indirimbo zabo kandi bagakorerwa n’imenyekanisha (promotion) kugirango indirimbo zabo zimenyakane kandi zigere kure haba ari muri East Africa ndetse no kurwego rw’Isi.
Christophe HITAYEZU


text:
Ingano
Ingano (izina ry’ubumenyi mu kilatini : Triticum aestivum) ni igihingwa cyageze mu Rwanda mu mwaka wa 1920 kizanywe n’Ikigo cy’ubushakashatsi mu buhinzi cyo muri Kongo (INEAC).
Nyuma, mu myaka ya 1950 icyo gihingwa cyaje kurekwa kubera ibura ry’isoko ndetse n’amoko y’ingano atari aberanye n’u Rwanda. Ubu ingano zihingwa mu turere tw’isunzu rya Kongo-Nili, mu turere tw’amakoro ndetse no mu misozi miremire ya Buberuka ku butumburuke buri hejuru ya metero 1900. Iki gihingwa gikoreshwa mu nganda zitunganya ifu y’ingano ndetse kikaribwa nk’impeke.
N’ubwo gifite akamaro kanini, ubugunduke bw’ubutaka, indwara n’ibindi byonnyi bituma umusaruro utiyongera.


text:
Burera: Abarangije ayisumbuye bari mu itorero ngo biteguye guteza u Rwanda imbere
Urubyiruko rurangije amashuri yisumbuye ruri mu itorero mu karere ka Burera ruratangaza ko iryo torero ryatumye bamenya amateka y’u Rwanda, n’uko ruhagaze bityo bakaba biteguye kurukorera batiganda kugira ngo baruteze imbere.
Izo ntore ziri mu iterero zigishwa ibintu bitandukanye birimo indangagaciro ndetse na za kirazira z’umuco nyarwanda kuko arizo leta y’ubumwe bw’abanyarwanda ishingiye ho kugira ngo igere ku iterambere rirambye.
Manishimwe Fraterne, umwe muri izo ntore, avuga ko muri iryo torero yabashije kwiga amateka ndetse na politiki by’u Rwanda. Ibyo byatumye abasha kumenya uko u Rwanda ruhagaze maze afata umwanzuro wo kuruteza imbere nk’uko abitangaza.
Agira ati “ahangaha naje kumenya by’umwihariko kandi byimazeyo amateka y’iki gihugu ndetse na politiki yacyo, numva ko ibi bizampa icyerekezo cyo kumenya u Rwanda ruvuye he, rugeze hehe, nkamenya naho narwerekeza kugira ngo twiyubake, twiyubaka mo ikizere nk’abanyarwanda, tugomba kuba intangarugero ku isi yose”.
Dusabimana Vestine we avuga ko itorero ari ngombwa mu buzima kuko abarijyamo bigira mo byinshi bituma bamenya uko u Rwanda ruhagaze. Ngo nava mu itorero akagera iwabo azashyira mu bikorwa ibyo nawe yigiyemo.
Agira ati “nimva hano nk’intore igihugu tuzagiteza imbere tuzashyira mu bikorwa ibyo batwigishije kuko hariho na gahunda tuzakora mu mirenge ibyo byose tuzabikora dushishikaye kandi turwanya ubukene mu gihugu cyacu ndetse n’ubujiji”.
Intore z’urubyiruko, rwo mu karere ka Burera, rurangije amashuri yisumbuye rwadutangarije ko itorero rifite akamaro kuko nk’urubyiruko iyo ruhuye rurasabana, rukagira “morale” bityo rukabona imbaraga zo kubaka u Rwanda.
Tariki ya 06/12/2012, ubwo hatangizwaga itorero ry’abarangije ayisumbuye bo mu karere ka Burera, Guverineri w’intara y’amajyaruguru, Bosenibamwe Aimé, yasabye abari mu itorero kurangwa n’ikimyabupfura n’imyitwarire myiza mu buzima bwabo bwose.
Yakomeje abasaba kwirinda, irondakoko, irondakarere, kwitwara nabi kwishora mu busambanyi, mu biyobyabwenge ndetse n’izindi ngeso mbi. Yakomeje ababwira ko nibahuza imyitwarire myiza n’ubumenyi bazaba bitegurira ejo hazaza habo heza.
Akarere ka Burera gafite urubyiruko rurangije amashuri yisumbuye ruri mu itorero rugera ku 1039. Biteganyijwe ko iryo torero rizasozwa ku wa mbere tariki ya 17/12/2102.


text:
Mu rwego rwo kungurana ibitekerezo no kujya inama mu mibereho myiza n’imibanire izira amakemwa mu muryango, twabakusanyirije ibintu icumi umugore yagombye kwitaho kugira ngo umuryango we urangwemo urugwiro, uzire intonganya n’umwiryane.
1. Kwirinda kubwira umugabo ngo burije dutahe iyo mwasohokanye, kuko nawe aba abibona.
2. Kwirinda kubwira umugabo ikikubabaje udatuje, urakaye cyangwa urira.
3. Kwirinda kutabona umwanya wo kwita ku mugabo kubera abana bato mufite, akazi kenshi, amasengesho menshi…
4. Kwirinda gutefona umugabo buri kanya ngo urihe? Urikumwe na nde? Watinze he?
5. Kwirinda ko umugabo asohoka mu nzu utabanje gusuzuma neza ko ari smart (yambaye neza, asa neza…)
6. Kwirinda kubwira umugabo kenshi amakosa y’abantu ba hafi bo mu muryango we.
7. Kwirinda kureba muri telephone y’umugabo abo yahamagaye, abamuhamagaye, sms, no muri compte e mail ye kureba correspondances ze. It is not fair!!
8. Kwirinda kuzana kenshi I wawe inshuti zawe z’abakobwa cyangwa abagore.
9. Kwirinda ko abakobwa barumuna bawe cyangwa bakuru bawe baza kuba iwawe.
10. Kwirinda impano iyo ari yo yose iturutse ku wundi mugabo uwo ari we wese.
Ibi nubikurikiza, sister, umugabo azakubonamo inyamamare muri 2013!
Ubutaha tuzabagezaho ibirebana n’abagabo.
Ibi tubikesha Alphonse Sebaganwa uri mu Bubiligi.
(Ku ifoto: Alphpnse Sebaganwa)


text:
Kenshi mu kazi hari ibyo umukozi akora bikamuteza ikibazo gishobora no gutuma yirukanwa, cyane cyane imwe mu myitwarire abakozi bagaragariza ababakoresha. Uramutse uri umukozi wo mu biro, urubuga references rurakwereka ibintu icumi wakorera umukoresha wawe akakwirukana ku kazi.
Niba rero ukunda akazi ukwiye kwitwararika ibyo bintu, cyangwa niba ushaka kukavaho bitewe n’impamvu zawe ukaba wabikora.
1.Kugera ku kazi wakererewe ukinjira uhekenya shikarete, ufite umugati mu ntoki cyangwa ibindi bintu bitemewe ko umukozi abyinjirana mu kazi.
2. Kujya ku kazi wambaye mu buryo budasanzwe
Uramutse uri umugore ushobora kuza wambaye ikanzu ndende cyane ikase amaboko n’udukweto two hasi. Umuhungu cyangwa umugabo we ashobora kuza yambaye umupira (t-shirt) ushaje n’ipantalo y’ikoboyi bifite impumuro mbi.
Umukoresha wawe atandukanye n’umubyeyi wawe. Iki gihe azahita agufatira icyemezo gikarishye ku buryo ashobora no guhita akwirukana ako kanya.
3. Kubaza umukoresha ibibazo birebana n’ubuzima bwe bwite
Umukoresha wawe ntazakwihanganira niwubahuka kumubaza ku buzima bwe bwite kuko azumva ko umwubahutse.
Hagomba kubaho umupaka hagati y’ubuzima bw’akazi n’ubuzima bwite bw’umukoresha wawe. Nuramuka ubimubajije azahita ahinduka mu maso, bimutere kugufatira icyemezo gikarishye.
4. Gusubiza ko ugiye kugeregeza
Nakubwira ibintu byo gukora byihutirwa ukamusubiza ko ugiye kugerageza ntazihanganira icyo gisubizo, kuko azahita yumva ko harimo agasuzuguro.
5. Gushotora umukoresha wawe kuri ‘internet’
Kuba mu nshuti ze kuri ‘facebook’ ntibiguha uburengenzira bwo kumwandikira ibyo wishakiye cyangwa kwerekana ko ibyo yanditse bigushimishije, kuko iyo ubikoze abibonamo kumumenyera.
6. Kugira akajagari mu biro
Umukoresha ntazahora akubwira gukora isuku mu biro, gutunganya impapuro, aho waririye n’ibindi. igihe azabona utibwiriza kuhatunganya azagufatira ibyemezo.
7. Gushyanuke ku mukoresha
Nubona umukoresha wawe aje ku kazi yambaye umwenda mushya uzirinde kumubwira ngo yambaye neza, cyangwa ngo nubona aje yambaye urukweto rushya wihutire kubimubwira n’ubwo ari byiza. Ibi nubikora azahita akubonamo inshyanutsi bitumen agufatira ibyemezo.
8. Gutwara ibikoresho byo ku kazi
Nushaka kurakaza umukoresha wawe uzatahane impapuro, ‘aggrafeuse’, ikaramu cyangwa ibindi bikoresho by’akazi akureba. Ibi bizatuma icyizere yari agufitiye kiyoyoka.
9. Naguhamagara uzange kumwitaba
Naguhamagara kuri telefoni ukanga kwitaba, yakwandikira kuri email ukanga kumusubiza, azahita abona ko uri umunyagasuzuguro warambiwe akazi.
10.Guca umukoresha mu ijambo
Mu gihe muzaba muri mu nama umukoresha ari we uri kuvuga, uzihe ijambo atariguhaye. Ibi na byo abakoresha benshi barabyanga bakaba banahita babifatiraho icyemezo gikomeye.
Ibi ni bimwe mu byo umukozi ashobora gukora mu maso y’umukoresha bikamutera ibibazo birimo no gusezererwa ku kazi nk’uko urubuga refferences rubigaragaza. Niba hari icyo ubona uru rubuga rutanditse kandi ari ingenzi, wabitangaho igitekerezo n’abandi basomyi bakakimenya.


c: application/atom+xml

text:
Bitanihira uwo yali umugaragu wa Macigata watwaliraga Mutara Semugeshi u Bufundu n’u Buroha. Yali atuye i Kinyamakara mu Bufundu, ariko inkomoko y’umuryango we ari i Burundi, niho sekuru (ubyara se) yari yaraturutse, akaba umuhazi w’impu zavagamo inkindi (imyambaro y’intore) biyerekanaga, guhamiriza bitaraduka mu Rwanda; dore ko byakomotse i Burundi.
Nuko rero Macigata shebuja wa Bitanihira amaze kunyagwa na Semugeshi, ibihugu bye bigabanwa na Nyamuheshera (umuhungu wa Semugeshi); yari akiri umututsi mu bandi, ariko ari we ingoma igomba mu bwiru. Amaze kubigabana, inkindi z’intore zaho ziramushimisha, ashimikira aho zakaniwe; Abafundu bamubwira ko zikanwa n’umuhazi witwa Bitanihira.
Ubwo Nyamuheshera aramutumiza, amubaza ukuntu arema inkindi. Undi arabimusobanurira. Ubwo Nyamuheshera aramwishimira, amugira umutora w’imiguta y’i Bufundu yose. Arayobokwa, araturwa, aratengamara kubera inka yahongerwaga; dore ko uwaburaga impu z’imigoma myiza yo kuvamo inkindi n’imikane y’ibwami yatangaga inyana y’inshuke kugira ngo ataregwa.
Bimaze iminsi Semugeshi aratanga: amaze gutanga (gupfa) umuhungu we Nyamuheshera yegurirwa ingoma; u Bufundu yatwaraga abwegurira Bitanihira, bitewe n’uko yari umutoni we, n’uko kandi nta mwami witegekeraga imisozi ndetse n’igihugu; yategekerwaga n’abatware be.
Bitanihira amaze kwegurirwa ibya Macigata kandi ari we wari umukanyi rwamwa wenyine muri ako karere, agira ingorane inkindi ziba iyanga mu mitwe y’intore; bituma umutware wese w’umutwe utabonye inkindi ajya kwibariza ibwami, anaregeramo Bitanihira. Nyamuheshera amaze kurambirwa ibirego bya burijo, arakarira Bitanihira; aramutumiza, amubaza igituma intore ze zitabona inkindi zose.
Bitanihira; ati: “Imitwe yabaye myinshi, ni cyo gituma inkindi zitabakwira. Nyamuheshera agiye kubyemera, abanzi ba Bitanihira barashikama baramusesereza; bati: “Si impu zabuze ahubwo ni umurengwe wamuteye uburangare”. Abarezi bamaze gusesekaza ibisebyo, Bitanihira anyagwa u Bufundu, bamutegeka kujya atora imigoma wenyine kandi akayikorera ubwe; akayihara, akayikana, agatura inkindi ibwami. Kuva ubwo akajya abikora atyo mu migure ya nyamugirubutangwa.
Rimwe rero ajya gutora imigoma aho yayibariwe (yayibwiwe), arayitora, arayikorera, aragenda; ageze mu ibanga rya Kinyamakara, aranyerera yikubita hasi aratemba; ahirimana n’iyo miguta yari yikoreye, baregera munsi ya Kinyamakara; ahitwa mu Rwamweru.
Hari inka zahaturukiye zirisha; zumvise imigoma ibomborana zirikanga ziriruka imwe muri zo iratsikira yikubita hasi irahavunikira. Abonye ikumbagurika arirahira; ati: “Ziracyapfa Bitanihira!” Ubwo yavugaga ko agiye kubona urundi ruhu rwo kujya guhara no gukana.
Nuko abashumba b’izo nka baje kugandura iyo yavunitse bumvise ayo magambo bayafatiraho biganira abandi uko byagenze. Inkuru iragenda igera ibwami yahindutse ibisetso by’urwenya; bituma Bitanihira akomorerwa u Bufundu. Kuva ubwo rubanda babona umuntu ukomanye n’amakwa cyangwa se ibintu biguye mu makuba asa n’ayoretse ibindi bakabikurizaho amarenga mu mvugo y’uwo muhazi, bati: “Ziracyapfa bitanihira”! Gukomana n’amakwa = Kugira ibyago.]]>
Abana ba mukeba bambaye imigoma bose:Ibigori
Jyewe Nyirankarago ntabwo nduha akabuno:Inkono ku mashyiga
Umwana w’umwami amanutse akubita agatoki ku kandi:Akababi k’umuvumu
Ngira abana bagaturana ntibaramukanye:Ibikingi by’amarembo
Nyiramwiza mu mpinga:Urugo rw’umwami
Ngeze mu irembo ndasitara:Urugo udasangamo nyoko
Ngira umwana nkamutega amasunzu nkamutuma mu ishyamba:Umwambi
Ruvumba rwa Rugeyo nta musore uyisakarira:Imyotsi
Inzira ijya i Burundi igenda amagorigondi:Imyobo y’ifuku]]>
Fata agafuni nanjye mfate akandi tujye gushaka icyabuze:Umuzi w’urutare
Inka yanjye nyikama igaramye:Umuvure
Intara za nyirabangana zingana zose:Isi ni Juru
Ko undeba ndaguha:Imyenge y’inzu
Mfite umukobwa wanjye uje wese adumbamo:Isekuru
Nyirandarindari:Inda mu ruhara
Igira inyuma y’inzu uce inkoni y’umuze n’umunzenzi:Urusogo n’urusogi
Katemba igogo:Uturaso ku murundi
imana y’i Burundi irashoka ntikuka:Agahinda ku mutima
Rukondakonda umuhoro wo mu Kinyaga:Uruyongoyongo
Aka kagabo ni gato ariko kakwirukana so:Uruyuki]]>
Ruganzu akibundura u Rwanda yaritatiraga agatera; ntiyali nk’abandi bami b’i Rwanda bagiraga abatasi babatatira amahugu bazatera; ni yo mpamvu icyivugo cye kigira aho bagera, kiti: “Ndi Cyabukanga umukanguzi w’ibyuma: Cyitatire cya Mutabazi naritatiye ndatera; ndatikuza ntera ababisha ubwoba,… ! Ubwo atikije kwa Nzira ya Muramira mu Bugara (muri Kivu, [Repubulika iharanira Demokarasi ya Congo] ).
Yari yabanje kuhitatira ubwe: yavuye mu Rwanda ajya kumuhakwaho; aragenda agezeyo akoma yombi, ati: “Nyagasani nje kugukeza ngo uzandeme amaboko n’amaguru (ni ko bakezaga); kandi nje nshitse Ruganzu; banteranije na we kandi yankundaga, mbonye maze kugira ubuhake buke kandi nari umutoni we nkubitiyeho no kuba intwali mu ngabo ze, mpitamo kumucika nkugana; none nyikiriza nanjye nzakubera intwari.
Nzira yumvise iyo ntwari icitse mu Rwanda, arishima. Abaza Ruganzu, ati: “Uretse ubutwari n’ubutoni, ubundi wari ufite murimo ki kwa Ruganzu” Undi, ati: “Nari umucanyi n’umucuranzi!” Nzira yumvise gucuranga na byo biramushimisha; abwira Ruganzu ati: “Nanjye uzajye unkorera iyo mirimo yombi: gucana no gucuranga”. Amubaza uko yitwa, undi, ati: “Nitwa Cyambarantama”; yanakundaga kwambara uruhu rw’ intama.
Nuko Ruganzu abona ubuhake kuri Nzira ya Muramira, bumaze kwira ajya mu gitaramo, aracuranga baramushima, arara acuranga, arita hanze. Bukeye abwira Nzira, ati: “Nimumpe intorezo njye kwasa inkwi. Barayimuha, ajya mu ishyamba yasa imiba myinshi arahambira arayirunda atahana umwe. Uwo munsi Nzira araza inkera, mu mihigo Ruganzu na we ntiyahatangwa; arahiga avuga ibyivugo bye, ati : “Ndi Cyabakanga, ndi umukanguzi w’amacumu: nacumitiye Bwenge ku Kivirivindi avira imbuga; nishe Nyaruzi rwa Haramanga mu Mukingo wa Makwaza, nica Mpandahande ngira ngo mvire i Ruhande rimwe!” Abari aho bose baramushima. Ariko havamo bamwe mu batasi ba Nzira baraye inkera, babaza Ruganzu, bati: “Icyo cyivugo ko ari icya Ruganzu Ndoli ?” Undi, ati: “Kwa Ruganzu twivuga icyivugo kimwe.”
Ubwo Nzira yari afite ingabo ze z’intwari cyane zikitwa Ibishyito, zigatwarwa n’icyegera cye cyitwa Mfashuzo; zari ijana; zikamurarira zakuranwa: mirongo itanu zikabanza, izindi zikazakira ijoro bakarita hanze. Ruganzu amaze kuba umutoni w’akadasohoka kwa Nzira, yigira inama ya gitasi, ati: “Ubwo maze kumenyerana na Nzira, bariya bararirizi be ndabashyikiriye” Nzira namara gusinzina nzajya njya aho Ibishyito byota; mbaganirize ndetse nabacurangire.
Ibishyito biramukunda baramenyerana. Bukeye ajya mu ishyamba kwasa; ahura n’Ibisumizi bike bije kumubaza aho agereje ubutasi bwe. Arababwira, ati: “Nzira naramushyikiriye maze kumumenya imico n’ingeso, ariko ikikinduhije ni abararirizi be: barara bicaye n’amacumu n’imiheto bahindurana bakarita hanze. Ati: “Nimugende mumare uku kwezi, nigushira mugaruke nzababwira aho mbigereje” Barataha Ruganzu na we yikorera inkwi ze, arataha. Nimugoroba ajya gucana kwa Nzira, amaze gucana afata inanga ye aracuranga.
Nzira amaze gusinzira Ruganzu asanga Ibishyito aho biri baraganira; bakaba bafite inzoga, baramuha barasangira. Abonye bamuhaye aboneraho ijambo ryo gutata koko; aratangira, ati: “Ino mufite inzoga nziza cyane; ariko iwacu haba inzoga bita inturire izitambutse kure! ” Ibishyito biti: “Ese twayibona dute?” Ruganzu, ati: “Mfite umwana wanjye ujya yiyiba akansura, nzamumbwira ayinzanire mbahe mwumve.
Biba aho, ukwezi gushize asubira muri rya shyamba. Ahahurira n’Ibisumizi bibiri: Muvunyi na Rucinya. Bamubaza aho agejeje ubutasi bwe. Ati: “Maze kubashyikira; ahubwo nimugende ejobundi tuzahurire aha munzaniye inzoga y’inturire mu kabindi k’injyabwami (k’urugero) nzihere za ngabo za Nzira nababwiraga ko arizo zankuye umutima; na zo maze kuziyegereza.
Ibisumizi birataha, na we yikorera inkwi arataha. Hashize iminsi ibiri asubirayo arongero ahura na Muvunyi na Rucinya bamuzaniye ya nzoga. Barayisogongera! Abasezeraho barataha, inzoga ayihisha mu ishyamba, ajyana inkwi mu rugo, azigejejeyo asubira mu ishyamba kuzana ya nzoga; arayizana ayihisha mu gihuru inyuma y’urugo. Bugorobye ajya gucana aracuranga; Nzira amaze gusinzira, Ruganzu yisangira Ibishyito ku ikame, baraganira; ariko asanga nta nzoga bafite. Arababwira, ati: “Ubanza ya nzoga nayibonye!” Aragenda arayizana arayisogongera. Igishyito cya mbere gisomye kiratangara; kibwira abandi, kiti: “Na mwe nimuze mwiyumvire icyo mutarabona.”
Baranywa, baraganira. Noneho ibishyito birushaho kuzura na Ruganzu kuruta mbere. Bamaze kunywa Ruganzu asubiza akabindi muri cya gihuru, mu gitondo akajyana mu ishyamba; ahahurira na Muvunyi na Rucinya, ati: “Noneho mugende munshakire inzoga z’inturire 50, maze muzagaruke ejo bundi duhurire aha: ariko muzaze muri igitero. Bose bajya iyo bajya, bugorobye Ruganzu ajya gucana no gucurangira Nzira. Amaze gusinzira Ruganzu yigira ku ikome mu Bishyito, baraganira, ati: “Noneho nzababonera inzoga nyinshi tuzanywa tugahaga!” Ibishyito birishima, biti: “Ariko se tuzazibona nka ryari?” Ati: “Nzababwira umunsi.”
Nuko Ruganzu amaze kubarindagiza atyo, yigira inama ya kujya kwa Mfashuzo umutware wabo. Ajyayo aramucurangira ararayo, kugira ngo arebe uburyo baryama n’igihe bakangukira. Arara abishishoza buracya; asubira mu ishyamba ahura n’Ibisumizi bazanye za nzoga 50. Abereka aho bazishyira; ati: “Maze mujye kure yazo na njye ngiye kubwira Ibishyito tuze kuzikorera nijoro; ubwo namwe mube mwitoyemo babili badukurikire bajye mu gico inyuma y’urugo kwa Nzira kugira ngo bumve ibyo tuvuga; maze igihe nikigera mbarengurire mutere.”
Aragenda abwira Ibishyito ko inzoga zabonetse. Bumaze kwira bashyira nzira bajya kuzizana; baratereka barasinda. Arabashuka, ati: “Mube murambaraye ndasigara nshuranga; kandi nihagira igikoma ndabakangura. Ibishyito biriryamira; byose bimaze gusinzira Ruganzu aromboka ajya inyuma y’urugo kurangurura ba bandi; ati: “Nimuze barasinziriye.” Abacamo amashinga; bamwe abashyira ku Bishyito, abandi abohereza mu rugo kwa Nzira, abasigaye bajya kwa Mfashuzo kubambira. Bamaze gukwira amashinga urugo rwa Nzira baruha inkongi bamugwa gitumo baramwica; arapfa n’umutware we Mfashuzo, birapfa Ibishyito na rubanda rundi; ibyo kwa Nzira biratikira birayoka, Ruganzu aganza Nzira atyo.
Kuva ubwo rero Abanyarwanda benderaho; babona uhunyiza mu gitaramo nk’uwisinziriza ku mayeri, bati: “Dore ngo naka aratura ibishyito”, burya baba bacishiriza uko Ruganzu yatuye (inzoga) Ibishyito bya Nzira abitata mu cyayenge (ku mayeli), akabona urwaho rwo kumwica. Banabona kandi umuntu waraye acanye wenyine arariye cyangwa arwaje undi, bati: “Yaraye ku gishyito”. Ubwo baba bazirikana uko Ruganzu yaraye ku gishyito cyari umutware w’intebe mu Bishyito, akarara agicaniye aneka imiryamire n’imibyukire y’aho. Gutura ibishyito = Gutata mu cyayenge; Kurara ku gishyito= Kuneka wenyine.]]>
Bagatake bagasamaze bakabihise ubwiza bwako:Imanzi mu maribori
Igira inyuma y’inzu uce inkoni y’umuze n’umunzenzi:Urusogo n’urusogi
Abagwabiro bashinze inteko:Umucaca
Tora akato ntore akandi tujye kwambutsa akanyarumina:Umugore utwite
Navutse mpinnye urutoki:Umugondoro w’ibishyimbo.
Akigize umugozi kakigira umuganda kagashyira umwami ku murwa:Umuhotora – Umuhoro
Rukinamugasiza rwa Senyakazana twigabe:Umusambi
Agatiritiri kaje kaduruza, kaje kuzatina umugabo:Umusoro
Nyamunsi aragendera hejuru y’urupfu:Umushoferi w’indege
]]>
akarere ka Gakenke ni kamwe mu turere tukibitse amateka yu Rwanda kuko uretse Ibuye rya Bagenge riri mu murenge wa Gakenke, uhasanga n’Ivubiro rya Huro riri mu kagari ka Huro mu murenge wa Muhondo.
NI naho kandi umwami Mibambwe wa III Sentabyo hagati yo mwaka wa 1741-1746 yiberaga, mu murenge wa Cyoko icyo gihe hakaba hari Imbilima na Matovu ubu ni mukagari ka Mbilima.
Muri Gakenke kandi kumusozi wa Kabuye uhasanga iriba rya Ruganzu n’irya Nyirarucyagu kuburyo aho hantu hose ubuyobozi bw’akarere buhazi kandi bufite n’icyo buhateganyiriza nkuko umukozi w’akarere ka Gakenke ufite umuco na sport mu nshingano Jean Bosco Iryagaragaye abisobanura.
Ati “ikintu cya mbere twakoze mu karere ka Gakenke ni ukugirango ahantu hose habundikiye amateka, habundikiye umuco, habundikiye ubwiza nyaburanga budasanzwe hitabweho.
Aho hantu hose rero twamaze kuhabona, ubu turahazi, mu minsi iri mbere turateganya ko hashyirwa ibyapa bihamenyekanisha”
Ngo bikazakorwa umwaka utaha habonetse amikoro, ariko kandi abaturage nabo bagasabwa kugumya kubunganga ahari aya mateka kugirango hatangirika bikazababera impfabusa nkuko nabyo Iragaragaye abisobanura.
Ati “ikintu cya mbere dusaba abaturage twasabye n’imirenge tuyimenyesha ni uko abaturage koko bihanganye imyaka n’imyaka ishize aho hantu hakimeze neza hatarangirika ni uko mu byukuri bari bazi agaciro kaho, turasaba rero abaturage ko bakomeza gufata neza aho hantu kuko haramutse hasibanganye twaba twishe amateka n’umuco wacu, tukaba twishe ibyo abana bacu bazajya bareberaho”
Bamwe mu baturage batuye mu karere ka Gakenke usanga hari ibyo bazi ku hantu hagaragara amateka kuburyo hari n’abo twaganiriye batubwira kubijyanye n’ibuye rya Bagenge ryari ryarajujubije abantu ubundi umwani Ruganzu akaza kurigarikisha icyumu.
Fulgence Ukizuru wo mu kagari ka Rusagara mu murenge wa Gakenke umusaza w’imyaka 70, asobanura ko mu bwana bwe ririya buye rya Bagenge ryari rirerire kuburyo buriragaho bakajya hejuru yaryo kandi rikaba ryariho n’amajanja y’imbwa y’umwami kandi ngo mbere iri buye rikaba ryaragenderaga hejuru nubwo yemeza ko atabibonye kuko aribyo yabwiwe mu bwana bwe
Ati “ uko naribonaga ibuye rimeze, ryari rifite aho buririraga n’amajanja y’injangwe ndetse nay’imbwa, ubwo rero twaribonaga tukiri abana ariko rero ibyo kugenda ntabwo mbizi nubwo numvaga bavuga ngo ryaragendaga ariko rigeze aho rirahagarara niba ari Ruganzu warihagaritse simbizi ariko narisanze riteretse kurijyaho umuntu akurira ni uko bisibye buriya ryari rirerire nibyo nabonaga”
Mu turere dutandukanye tw’ uRwanda hagenda hagaragaramo amateka atandukanye yaharanze ubwami, gusa imbogamizi ikaba igikomeje kuba amikoro adahagije kugirango barusheho kuhabungabunga ndetse no kuhabyaza umusaruro mu rwego rw’ubukerarugendo.
Tags for promotion: Rwandan-culture-tourism-places- protection
]]>
Nk’uko amateka karande y’u Rwanda abigaragaza, Ingoma-Nyiginya yahanzwe na Gihanga I Ngomijana, akaba ari nawe amateka y’Abami aheraho nk’umwami w’umushumi; nyuma y’abami b’ibimanuka b’i Gasabo.
Ibyo aribyo byose ariko si Gihanga wadukanye gakondo y’ingabe mu butegetsi bw’u Rwanda. Ahubwo yaba yarasanze ingoma ifite ireme mu butegetsi, akaba yaragendeye ku muco w’ubwiru asanganye Abasangwabutaka, abuhishuriwe na Rubunga uwo bahimbye “ Mwungura wunguye ingoma ubwiru ”
Rwoga
Gihanga akimara kwima ikirangabwami cye cyari “Inyundo”. Yakomeje kwitwa “Inyundo ya Gihanga mu mateka karande y’u Rwanda na Nyamiringa: Urusengo rwa Gihanga”. Nyuma iyo ndangabutegetsi ya Gihanga yaje gusimburwa n’Ingoma-Ngabe “Rwoga”, ari nayo ngoma ya mbere ndangabwami y’Abanyiginya.
Ingoma-Nyiginya yari itetse mu Rwanda rugari rwa Gasabo ari naho hari umurwa mukuru wayo. Nyamara ariko na nyuma y’aho Rwoga ibereye Ingoma-Ngabe, Inyundo na Nyamiringa ntibyibagiranye burundu, ahubwo byakokomeje kugira uruhare mu iyimika-bami no mu yindi mihango.
Nk’iy’umuntu yacishwaga Urusengo, ntiyashoboraga guhirahira ngo agaruke i Rwanda, ariko iyo yacishwaga ingoma, igicibwa cyangwa se urubyaro rwacyo bashoboraga kuzagaruka i Rwanda.
Ubwo umwami w’i Bunyabungo, Nsibura I Nyebunga ateye u Rwanda akarwigarurira ku Ngoma ya Ndahiro Cyamatare ahasaga mu w’1477, yanyaze ingabe Rwoga, iyayo “Cyimumugizi” Gitandura ( yari ingabekazi) ayibundisha mu Rutaka rwa Muhanga hafi y’umudugudu wa Gitarama, aho Ruganzu Ndoli yimiye mu w’1510.
Rwoga yari yaranyazwe n’umunyabungo Nsibura Nyebunga, Abiru bayisimbuza indi ngoma nshyashya “Nangamadumbu ” yari isanzwe ari indamutsa ya Ruganzu Ndoli.
Karinga
Mu ngoro y’umwami uwo ariwe wese habaga ingo zubakiwe abakurambere. Iz’ingenzi ni izi: Kwa Gihanga, kwa Kibogo no kwa Cyilima.
- Kwa Gihanga: Niho habaga umuriro wa Gihanga. Hari intango yawo, bacanaga mu kibindi kinini cyane. Abawucanaga ni Abiru bari batuye i Buhimba, bawucanaga mu biti by’umunyinya. Ntiwazimaga na rimwe. Abanyamuriro bawucanaga bari Abagesera. Barawuvumbikaga wajya kuzima bakawucana bakuranwa.
Ibyo biti byo kuwuhembera bajyaga kubica muri Mageragere.Wajyaga kuzima abanyarushingo bakawuhembera mu giti cy’umurinzi. Ku ngoma ya Musinga, iyo ntango yo kwa Gihanga yacanwaga n’umwiru witwaga Kimonyo ukomoka i Gaseke ho mu Rutobwe.
Uwo muriro ndanga-busugire bw’ingoma Nyiginya waje kuzima mu w’1936, ubwo hari ku ngoma ya Mutara V Rudahigwa, ubwo hari mu ihururu ry’umwaduko w’abazungu. Icyo gihe wari umaze imyaka isaga 845 yose uwo muriro waka ubutazima. Uwo muriro ukaba warashushanyaga “Ubumwe butagajuka bwa bene Gihanga, cyangwa se Abanyarwanda muri rusange”.
- Kwa Kibogo: Habaga Nyamiringa (urusengo ) n’inyundo ya Gihanga. Inyundo n’urusengo nibyo byari ikiranga-bwami cyo kungoma ya Gihanga, cyasimbuwe nyuma y’ingoma-ngabe Rwoga.
- Kwa Cyilima: Ni i Gaseke ho mu Rutobwe. Niho ba Mutara na ba Cyilima boserezwaga. Uwahosherejwe bigaragara ni Cyilima Rujugira. Hari n’umusezero wa Cyirima. Ibisigazwa bye babivanye i Gaseke mu w’1969, biri mu nzu Ndangamurage w’ u Rwanda i Butare (Huye ).
Ingoma iteka zabaga kwa Cyilima, kikaba igicumbi cy’ingoma. Niho haberaga imihango yo “Gukura Gicurasi” kikaba igicumbi cyo guterekera. Kalinga yabaga kwa Cyilima n’ibigamba byayo, aribyo: Cyimumugizi ( wa neza ), Kiragutse Mpatsibihugu Karinga.
Karinga yaramvuwe mu cyanya cy’i Cyungo ho m uri Komini Cyungo muri Byumba (mu karere ka Gicumbi ubu), nk’uko imbyino y’ako Karere iranga iyo nkomoko: Icyungo nyamurema cyaremwe n’Imana kiramvurwamo Karinga na Nyamuganza.
Na none bakongera mu marenga bagira bati: Isekuru yo kwa Minyaruko ya Nyamikenke kugirango ibe nziza bajya kuyibaza mu mivugangoma. Bayishyiraho uruhu rwa ya nka bari bakamiye Ruganzu Kalinga niyo yasimbuye Rwoga iba indanga-bwami mu Rwanda kuva ku ngoma ya Ruganzu II Ndori kugeza mu wa 1962, ubwo ingoma ya cyami yasezererwaga mu Rwanda rugahinduka Repuburika.
Ruganzu Ndori aho aviriye i Karagwe kwa Nyirasenga Nyabunyana, aho yari yarahungishirijwe muri ya midugararo ya se Ndahiro Cyamatara, yimitse Kalinga ho Ingabe isimbura Rwoga. Naho Ingabekezi Cyimumugizi, yari yarabundishijwe isimburwa na Nangamadumbu yari isanzwe ari indamutsa ya Ruganzu Ndori mu iyimika rya Kalinga, umurwa wa Ruganzu wari Ruganda ho muri Komini Tare mu Bumbogo, ho mu karere ka Rulindo ubu.
Imihango yo y’iramvura rya Kalinga yateguriwe kwa Minyaruko wa Nyamikenke mu Busigi. Kalinga iramvurwa na Nyamigezi wa Minyaruko, ayiramvura i Cyungo ho muri Cyungo, Minyaruko ayitura Ruganzu. Ruganzu aho amariye gushinga ingoro ye i Mata ya Muhanga ho muri Komini Mushubati mu Karere ka Muhanga ubu, na ya Cyimugizi yari yarabundishijwe na Gitandura iza gutarurwa n’abashumba ahantu h’ubuvumo.
Ruganzu aherako ayisimbuza Nangamadumbu, ayimika ho Ingabekazi isanga Kalinga yongera kuba iyayo. Nangamadumbu ishingwa abatandura ngo bayiragira by’ingororano y’ishyaka rya Gitandura, wari waracikanye Cyimumugizi igihe byacikiraga i Rubi rw’i Nyundo.
Kugirango Kalinga itazaba inshike nka Rwoga bayiremeye inshungu ebyiri: Bariba na Karihejuru, ziremwaho insimbura-ngabe. Nyuma yaho Kigeli Rwabugili aziremeraho:
- Mpatsibihugu
- Kiragutse
- Icyumwe
- Butare
Izo zose zikaba zarahiriye ku ntambara yo ku Rucunshu. Kalinga yari Ingabe ndanga-sumbwe y’u Rwanda ku bihugu rwanesheje. Ikirango cy’iryo sumbwe, ni ibikondo by’abami b’amahanga bishwe n’abami b’u Rwanda mu ntambara. byo binyita babishyiraga mu mpuzu bikaza kumera nk’injishi z’igisabo, bagakokera n’ubuhivu bakabyambika Ingabe bigatendera mu ruhanga rwayo. Bomekagaho n’ibisabo bashyiragamo inda y’inka (amara) baraguje yeze, hagataho inyundo ya Gihanga. Kalinga n’Ibigamba :
- Cyimumugizi
- Kiragutse
- Mpatsibihugu
Zagiraga buri ngoma, ingabo zisobetse nk’insika, ingabo iri imbere y’ingoma. Kandi buri ngoma yabaga ifite icumu rishinze iruhande rwayo. Habaga n’izindi ngoma z’ibyegera by’Ingabe:
- Gatsindamiko yari indamutsa ya Yuhi Musinga
- Rucabagome na Ntibushuba Kigeri Rwabugili yanyaze Kabego Umwami w’Ijwi
- Rugiramisango yaremwe na Kigeri Ndabarasa, iza guhira ku Rucunshu. Ku ngoma ya Yuhi Musinga arema indi yasimburaga iyo yakongotse ubwo byacikiraga ku Rucunshu. Kalinga yari Ingabe ndanga-sumbwe no ku zindi ngoma
- Yarahekwaga igihe cy’imihango y’umuganura n’igihe cy’ubwihisho, yashyikirizwaga umuganura -Yarambikwaga mu mihango, ikambara imyishywa n’imirembe. Yavugirizwaga izindi ngoma iz’imivugo, ikanabikirwa. Yabikirwaga umwami yatanze, umwiru w’Umutege akayicaho indasago eshatu.
Yarasigwaga mu iyimikwa ry’umwami, igasigwa mbere y’izindi igasigwa amaraso y’inka bereje, uruhu rw’iyo nka rukambikwa undi Mwami uzima igihe cyo kumwimika. Yagiraga umunyakalinga wayo wo kwa Cyenge cya Ndungutse mu Musenyi, n’umugaragu wayo wo mu benenyamigezi bo mu Busigi.
Hifashishijwe igitabo: Ingoma i Rwanda, (Simpenzwe Pascal, 1992)
]]>
Ndahiro mwiza yari umwami
N’ingoma Rwoga ari we uyigenga.
Hakubereyeho abatindi
5 Ari bo Bakongoro mujya mwumva
Nzira ubatwara ubwo arababwira
Dore icyo nshaka ga muracyizi
Ingoma ni Rwoga na nyir’u Rwanda
Ndahiro uriya ejo mu gitondo
10 Azabe apfuye n’utwe twose.
Impamo irabaye ubwo baragiye
Ibihugu byinshi barabiteye
Ubwo Nduga yose barayogoje
Na nyir’u Rwanda ati biracitse
15 Mufate intwaro zo kubarwanya.
Reka biranze barabatsembye
Ndahiro arebye ati : Nimuhunge
Inkuru irakwiye ga baragiye
Bagana inkiko ibihugu byabo
20 Ari n’abo mu Nkiga mujya mwumva
Ababisha benshi barahatashye
Abari abiru ubwo barakoranye
Ni nabwo bemeye kudahunga
Keretse Ndori uzajya i Karagwe
25 Asanze nyirasenge Nyabunyana.
Ngo Kavuna abyumve ati : Murabeshya
Igihe akigisha imitima inama
Bati : Amahanga watatwaye
Ngo Ndahiro abumve amuha ubusembwa
30 Ngo azabe urwibutso kwa Ndori
Ndetse kumwica ubwo birakutse
Inzira iracyeye imisozi yose
Amanywa y’ihanga barayagenda
Ngo Karemera akebuke hanze
35 Abona abahungu barahatashye.
Naho mu Rwanda ubwo biracitse
Abantu benshi barahaguye
Imigezi ibaye ukundi
Naho Kibirira isaze amaraso
40 Ndetse imirinzi ibambye abari.
Ingoma iragiye na nyir’u Rwanda
Ni bwo Abakongoro bagitwaye
Barakiriye baragitsembe
Barusha ingungu na Kanyabwoya
45 Amariza meza amabara yose
Barayatwaye barayariye.
Kavuna abibonye ati : Natanzwe
Afashe urugendo ajya kwa Ndori
Ati : Abanyarwanda baragushaka
50 Maze ibisambo tukabisenda.
Umugaba Ndori yafashe impamba
Igihe igitondo gitangaje
Agana iy’i Rwanda afite imfuruta
N’ingabo nyinshi zifite imyato
55 Ari byo Bisumizi mujya mwumva.
Bageze i Rwanda barabashima
Bafata ingungu barazihwata
Amahoro ahinda barayacyura
Ingoma Kalinga barayicyeza
60 Ruganzu Ndori ahabwa ikamba
Ibihugu byinshi biramuyoboka
Abashi bose baramucyeza
Amuki menshi, ubutega bwose
Zahabu, feza ubwo biva Kongo
65 Ingabo Ibisumizi ziratinywa.
N’i Ndorwa yose zirayigenda
Zishaka cyane kubona icyuzi
Gihira Inyanja yo mu mateka.
Iburasirazuba ntibatanzwe
70 Ibibaya byiza impande zose
Amariza meza abariye amezi
Afata umukenke adafite icyusa
Hashize imyaka ingoma ibihumbi
Ni bwo umuzungu amanutse nabi
75 Afite urugage afite ikiboko.
Imisozi yacu barayitwara
Aho mu manama y’i Beririni.
Ubwo ntibyatinze baranashwana
Ni bwo mu Rwanda haje abantu
80 Bafite intego igabanya abandi.
Umwami wacu baramuhaye
Mutara mwiza mutima ucyeye.
U Rwanda rwose ubwo biracitse
Amaraso menshi turayavuye
85 Amazu yose barayatwitse
Inyana n’intama ubwo birapfuye
Ihene n’intozo ga birahiye
N’umuryi wazo biramugoye
Afata rukamba aho mu muyonga
90 Ayita intungwa iryoshye cyane
N’amashyo meza barabaze
Abantu benshi baranahunze
Ingoma Kalinga turayibika
Ngo ejo umutindi atayikomanga
95 Igihugu cyacu baragitwaye
Umushi Masudi afunga imyaka
Igera nko kw’icumi inasaga.
Afata umuzungu ngo abe igisonga
Kirozi umushumba wa Diyosezi
100 Anyonga abantu na nyir’ibintu.
Hashize iminsi umushiru araza
Asokoza isunzu nka nyir’isambu
Afite amashamba afite amatwara
Acinyiza abantu akica abandi
105 Agira ngo asahure mwene muntu.
Isiha zisahura ubwo ziratwara
Ikintu cyose cyitwa inoti
Ziraziseha zigana ihanga
Banki zoze kw’isi yose
110 Zifata inoti zirazibika
Naho iz’i Rwanda ziraburara
Zifata imyenda irenze ubwenge.
Dore gisunzu dore ibisonga
Mbega Benzi mbega Honda
115 Ndetse n’inyanja zifite amato.
Inzara irahonda muri rubanda
Umushiru arebye ati : Biracitse
Agana Gikongoro mu majyepfo
Afata bitanu abiha umutindi
120 Ngubwo ararengera ako karere.
Mwumve namwe ko byacitse
Ibibazo byinshi biramutaha
Ku by’amatage, ati : Reka data
Ngo cyanjye ni gito cyane
125 Ngo n’inyamaswa ziragishaka.
GISA abibonye ati : Murabeshya
Itegeko ryanyu no mu mateka
Bavuga yuko nta kigenda
130 Urugero rwiza ni Nzira n’abe.
GISA umuhungu afashe urugendo
Afite abahungu afite amakuza
Ngo aze kurebana n’imidigi
Yamize inkware n’imishwi yazo
135 Ikiniguza ikiri Mitsingi
Ijoro ricyeye bafata icyotsi
Bagana ibitanda byo mu Gasyata
Bafata utwana na nyina watwo
Naho abajura bakora akabo
140 Ari bo bagenzura abagenzuzi
Gisa mbabwira yarashe bwangu
Amaguru meza barayakura
Bagira ingorane z’amabondo
Ibihugu byinshi turabicyura
145 Ubwo Inkiga zose ziradushima
Induga yose ngo iradushaka
Amayaga yacu ati : Muri hehe
Naho Gisunzu ubu arasuherwa
Ati : Mbega bantu muzi ubwenge
150 Inama zanyu zaba izihe?
Reka nguhe inama isumba izindi
Wenda utware utwo ari two twose
Uduseke twawe uturumye neza
Ubwire abera baguhe akito
155 Ureke abantu bafate ibyabo.
Igituma rero nguha iyi nama
Ni uko abo bana bagusuye
Mpiri ujya wumva barayigenga
Aho bategeye baracurerwa
160 Naho guhunga byaba irota
Tanga ibyacu bikiri byiza
Reka kubeshya mwene muntu
Twe abanyarwanda dusabane
Amajoro menshi afate imitaga
Ingoma ibihumbi amahoro ahinde.
Wahimbwe na Placide Kalisa
Impuruza 18-19, pp.19-20
]]>
Uwo mugabo abaza Bakame ati «urifuza iki?» Na yo iti «ndagusaba ko unyongerera ubwenge kugira ngo mburushe izindi nyamaswa zose.»
Umugabo amaze gutekereza arayisubiza ati «enda iki giseke uzanyuzurizemo inyoni, iki cyansi uzanyuzurizemo amata y’imbogo, uzanzanire n’inzoka ireshya n’iyi nkoni. Nubibona, uzaze nkongerere ubwenge. »
Bakame ibatura ibyo bintu uwo mugabo yari ayihaye, ijya ku mugezi aho inyamaswa zose zikoranira zishotse. Amashoka ageze, inyoni ziza ziririmba umusubizo, maze Bakame isohoka aho yari yikinze, irivugisha iti « ashwi da! Ntibishoboka kuzura aha! Yarambeshye!»
Inyoni zibyumvise ziti «Bakame uravuga uduki?» Bakame iti « hari uwambeshye ngo mushobora kujya muri iki giseke mukacyuzura; ariko jye ndabona bidashoboka.» Inyoni ziti «genda Bakame uri umunyamashyengo! Reka tukwereke!» Iya mbere irinjira, iya kabiri yicokamo, iya gatatu itaho, bityo bityo kugeza igihe igiseke cyuzuriye. Nuko Bakame ikubitaho umutemeri, irarumya, ihisha igiseke iruhande rw’umugezi, irinumira.
Muri ako kanya, imbogo na yo irashoka. Bakame iyibonye iti «yoo! Yewe ga Baka! Mbega ngo abantu barakubeshya! Ibi bishoboka bite? Nabyemera nte?» Imbogo irayisubiza iti « uravuga uduki Baka?» Bakarne iti «ndeka ntibishoboka!» Imbogo iti «ese ni ibiki? » Bakarne iti «nateze n’umuntu anyemeza ko ushobora kuzuza iki cyansi amata da! Ariko jye mbona ko bidashoboka.» Imbogo iti «ishyengo ryawe ndarizi!» Bakame izunguza umutwe iti «ntibishoboka rwose!» Imbogo iti« reka nkwereke.»
Nuko igira itya ihagarara hejuru y’icyansi, yivuruganyirizamo mu kanya kiba kiruzuye. Bakame iti «uransinze koko!» Iherako iterura icyansi igishyira iruhande rwa cya giseke cyuzuye inyoni.
Bidatinze inzoka iba irashotse. Bakame iyibonye itangira kwiteresha intambwe kuri ya nkoni, imwe, ebyiri, eshatu…. Iti «ndiruhiriza ubusa, ntibishoboka!» Inzoka irahagarara, ibaza Bakame iti «bite Baka ?» Nayo iti «reka numiwe! Umuntu yambwiye ko ushobora kureshya n’iyi nkoni kandi nsanzwe nkuziho ubugufi.» Inzoka ikubita agatwenge! Iti« ibyo na byo!»
Iherako yirambika iruhande rwa ya nkoni. Bakarne ntiyazuyaza ihita iyihambiraho.
Nuko ifata ibyo yatumwe byose irikorera no kwa wa muntu. Abibonye arumirwa! Amaze kwiyumvira, abwira Bakame ati «nkongereye ubwenge ku bwo ufite naba ndi igicucu! Gumana ubwo ufite burahagije.» Nuko Bakame ibonye ko hariho izindi nyaryenge ziyirusha, yikubura ishengurwa n’ishavu ry’uko yagokeye ubusa.]]>
Umusaza Sacyoya agendera ku kabando kamwe-igikoro
Nkubise ikimuga mbura urujyo-umusuzi
Hepfo ngo pi, hirya ngo pi-imvura
Ibuye ry’umusozi ryimuye umugabo-ifaranga
Karihuta-igare
Birafora ntibirase-ingoto y’umugabo
Bihindira ikuzimu-inkono y’amapfa
Cyasamye kitaryana-ikiryango cy’inzu
Ayi mama hiya- inuma ku rukoma
]]>


text:
Gatunda: Imiziki n’amafilime ku isonga mu gutesha urubyiruko amashuli.
Bugesera: Abanyeshuri begeranyije inkunga maze bashyikiriza abaturage birukanywe muri Tanzaniya
Posted on June 3, 2014 by admin in Ibikorwa
Abanyeshuri bo mu ishuri ribanza rya Highland School begeranyije inkunga maze bayishyikiriza abaturage birukanywe muri Tanzaniya bacumbikiwe mu murenge wa Nyamata mu karere ka Bugesera.
Ibiribwa bahawe birimo akawunga, amavuta, umunyu, imyenda n’amasabune bifite agaciro k’amafaranga y’u Rwanda asaga ibihumbi 930 nk’uko byatangajwe na Rusanganwa Charles, umuyobozi w’iri shuri.
Yagize ati “ twateguye iyi nkunga mu rwego rwo gufasha abari mu kaga no kwigisha aba bana kugira umuco wo kwigira no kwishakamo ibisubizo”.
Umunyamabanga nshingwabikorwa w’umurenge wa Nyamata, Gashumba Jacques yavuze ko aba baturage bakunze kubona abanyarwanda babafasha buturutse hirya no hino mu Rwanda.
“ ndashimira iri shuri gufata umugambi nk’uyu wo kwibuka ko hari abantu bababaye bakabafasha kubibagiza agahinda bagize birukanwa muri Tanzaniya”.
Yavuze ko mu bufasha bw’umurenge n’akarere bagiye kubakirwa inzu yabo bwite ku buryo mu mpera z’u kwezi kwa karindwi 2014 izi nzu zizaba zuzuye.
Gashumba Jacques yababwiye ko ku bufasha bw’abaturage ngo abo baturanye babafasha mu buryo butandukanye. “Murabizi ko hari ababona ko mukeneye ibintu runaka bakikorera imifuka bakaza kubafasha, ufite igitoki akabaha.”
Karinijabo Pascal, umwe mu bahawe iyi nkunga yavuze ko bakomeje gufashwa n’abanyarwanda kandi bishimira uko bakiriwe n’uko bashyizwe mu bandi Banyarwanda bakarindwa, akababaro batewe no kwirukanwa.
Ati “ turasaba akarere ka Bugesera ko kadufasha kubona amata, duhabwa inka muri Gahunda ya Girinka, kuko muri Tanzaniya twayabonaga”.
Abanyarwanda birukanywe muri Tanzaniya mu mwaka wa 2013, baza mu Rwanda. Bashyirwa mu nkambi ya Kiyanzi mu karere ka Kirehe.
Bavanywe i Kirehe bajyanwa mu turere bakomokamo ku bahibukaga, abatahibuka nabo batuzwa hirya no hino mu gihugu. Kuri ubu imirenge batujwemo barimo kubakirwa amazu yabo bazatuzwamo.
Mu murenge wa Nyamata mu karere ka Bugesera hatujwe imiryango 39 y’abantu 95.
Egide Kayiranga


text:
Dore uko uno mugore ajya yibona (atekereza) arimo guhuza igitsina n’undi mugore:
“Akenshi iyo umugabo wanjye aryamye, mfungura computer yanjye, nkareba site iriho amashusho y’abagore bendana n’abandi bagore maze nkicara kuri matelas nkatangira gukinisha imoko zanjye no kuzirigata ntekereza ko ari undi mugore mwiza cyane urimo kubinkora. Iyo ntangiye gushyukwa no kumva mu gituba cyanjye birimo kwisimbiza mpita ndyama nubamye nkafata iminwa y’igituba cyanjye nkayitandukanya, umwe hirya undi hino ku buryo rugongo isigara ikora kuri matelas. Mpita nshyira urutoki kuri a href=”http://igituba.blogspot.com/2007/10/rugongo.html”>Rugongo nkatekereza ko ari rugongo yanjye n’iy’undi mugore nabonye mu ishusho zirimo gukoranaho. Ubwo mpita nsuka ibizi byinshi bishyushye nkarangiza.”
Abagore na bo barakundana ndetse bakanahuza ibitsina hagati yabo.
Abagore baswerana
-bakubanaho rugongo: rugongo yenda kwitwara nk’Imboro y’abagabo kandi iha umugore uburyohe bwinshi
-bakinishanya: umugore ajya mu gituba cy’undi akagikinisha ahantu hose hashobora kuryohera mugenzi we
-basomana mu igituba: umugore umwe arigata mu gituba cy’undi, kuri rugongo, imishino, imigoma, n’ahandi. Ururimi rurorohereye, kurukoresha ukinisha ahantu horoshye nko mu gituba bitera uburyohe ishyano ryose.
-bakoresha ibikinisho byo kwiswera: abagore baswera abandi bakoresheje imboro za plastique, ibintu bimeze nk’imboro nka za bougie, karoti, umunwa w’icupa,n’ibindi wakwinjiza mu gituba
Mu kinyarwanda no mu kirundi iyo abakobwa baryamanye akenshi burya amaboko yabo ntaba atuje, ahubwo aba ari mu gituba cya mugenzi wabo. Ngo baba barimo kwiganirira !. Gukunana na byo ni uko, ni igitsina hagati y’abagore gusa.
Abagore bakora ibi bahawe uburenganzira bwo kubikora no gushakana mu bihugu byateye imbere, ariko ahandi nko mu bihugu by’Afurika,Aziya n’ibyiganjemo Islam, ufashwe abikora ahanwa by’intangarugero byarimba akamanikwa. Mu bihugu byinshibifatwa nk’amahano.


text:
Rwanda | Huye: abakozi ba INMR bazatanga miliyoni zisaga 19 zigenewe ikigega Agaciro
Kuri uyu wa 5 Nzeri, 2012 ni bwo abakozi b’Ikigo cy’Ingoro z’igihugu z’Umurage w’u Rwanda biyemeje gutanga miriyoni 19, ibihumbi 235 n’amafaranga 692 agenewe ikigega Agaciro Development Fund. Hari nyuma y’ibiganiro bagize hagati yabo, byari biyobowe n’umunyamabanga nshingwabikorwa w’Intara y’amajyepfo, Izabiriza Jeanne.
Aya mafaranga angana gutya yavuye ku ko abakozi b’iki kigo uko ari 70 biyemeje gutanga amafaranga angana n’umushahara wabo wose w’ukwezi. Biyemeje rero ko bazagenda bakatwa make makeya mu gihe cy’amezi 10. Biyemeje kandi ko buri kwezi bazajya bagira amafaranga batanga ubwabo ku giti cyabo, bitanyuze ku afatwa ku mushahara, yo gushyigikira iki kigega.
Kayonga Gabriel ni umwe mu bakozi b’iki kigo. Yavuze ko kuba yiyemeje gutanga umushahara we wose atari uko yari abuze icyo ayakoresha, ko ahubwo yabitewe n’uko yumva ko iki kigega kizagirira igihugu akamaro.
Yagize ati « hari ubwo amafaranga twashyize muri iki kigega yazavamo igikorwa cyo kubaka irindi shami ry’Ingoro z’Umurage w’u Rwanda. Hari ubwo yazubaka amashuri cyangwa amavuriro abana bacu bakazabona amashuri yo kwigiramo. Kuyatanga rero si uguhomba, ni ukubaka igihugu cyacu. »
Umuyobozi wa INMR, Umuliisa B. Alphonse, yishimiye kuba abakozi b’ikigo ayobora biyemeje gutanga amafaranga angana kuriya agenewe ikigega Agaciro Development Fund. Yagize ati « natunguwe cyane no kubona abakozi ba INMR biyemeza gutanga amafaranga angana kuriya. Bayatanze ku bushake bwabo, nta gahato, kandi uretse umushahara wabo, baniyemeje kuzarenzaho n’ayandi kugeza ubu tutaramenya umubare ».
Kuri we kandi, ikigega Agaciro kiziye igihe kuko ari bwo buryo bwo gutuma Abanyarwanda bifasha, bakikomeza, badategereje abaza babazungurizaho amasheki bababwiriza ibyo gukora. Yunzemo agira ati « gusobanura agaciro k’Abanyarwanda ni ibintu byinshi : nanga umugayo, nanga gusuzugurwa, ndi imfura, ndi inyangamugayo. Ubwo ni bwo buryo bw’agaciro k’Abanyarwanda ».
Marie Claire Joyeuse


text:
Rubavu: igihe ntarengwa cyahawe abayobozi bambuye Sacco cyabagereyeho
Ubuyobozi bw’akarere ka Rubavu butangaza ko igihe ntarengwa cyahawe abayobozi b’inzego z’ibanze batwaye amafaranga y’ikigo cy’imari SACCO ntibayishyure cyabagereyeho none bagiye gufatirwa ibihano.
Taliki ya 28/2/2014 niyo taliki ntarengwa abayobozi b’inzego z’ibanze mu mirenge bambuye SACCO bari bahawe kugira ngo babe bagaruye amafaranga batwaye, ariko bigaragara ko benshi batabishyize mu bikorwa.
Ubwo twavuganaga n’umuyobozi w’akarere ka Rubavu Bahame Hassan avuga ko mu karere ka rubavu bafite abayobozi 16 barimo abayobozi b’ibigo by’amashuri, abayobozi b’utugari n’amavuriro bafashe amafaranga ariko ntibayagarure mu gihe Sacco zashyiriweho gufasha abaturage kubitsa no kuguriza.
“Twanze kugira icyo dukora kumushahara w’umuntu kuko ari ntavogerwa ariko taliki ya 4/3/2014 nibwo abatarashubije Sacco ibyayo bazafatirwa ibihano” umuyobozi w’akarere ka Rubavu avuga ko abayobozi b’imirenge bihaye inshingano yo kwishyuza aya mafaranga kuko batakwihanganira ko Sacco zihomba kubera ko abayobozi bafite aho bakura, ari nabo bafashe amafaranga ntibishyura.
Nubwo umubare w’abafashe amafaranga muri Sacco mu karere ka Rubavu ari bacye, ufite amafaranga menshi ngo agera ku bihumbi 450 naho ufite macye agera ku bihumbi 240 kuburyo hadafashwe ingamba ngo Sacco zishobora kwigabizwa n’abayobozi zikaba zahomba.
Igikorwa cyo kwishyuza abayobozi bafashe amafaranga muri Sacco ntibayasubize cyafashwe ku rwego rw’intara y’Uburengerazuba nyuma yo kugenzura imikorere y’ibi bigo by’imari bikaboneka ko abaturage bafashe amafaranga bishyura ariko abayobozi bafata amafaranga ntibishyure.


text:
Kirazira yo mu Rwanda rwo ha mbere ifite aho ihuriye n’ubutore bw’iki gihe
Mu muco wa Kinyarwanda habagaho imiziro ndetse abantu benshi bakayiziririza ku buryo wasangaga uwabaga yarenze kuri iyo miziro baramushyiraga hagiti mu miryanago bakamuhana. Ibi ngo byatumaga hari ibintu abanyarwanda bitwararikaga ugasanga bimakaza ubupfura ari nabwo butore bashimangira ubunyangamugayo. Bimwe mubyo abageze muzabukuru bo mu karere ka Gicumbi bavuga ko kirazira ya cyera yahuzwaga n’ubutore bw’iki […]
Umuganura: one of the changing Rwandan traditional practices
Umuganura, a traditional cultural event that used to bring communities together to share seasonal agricultural produce has now changed its focus to celebrating the country’s achievements such as social welfare, Justice and security. In Rwandan tradition, Umuganura was one of the most important ceremonies performed by Rwandans at the beginning of every harvest season. […]
Inkomoko y’imvugo igira iti “u Rwanda ruratera ntiruterwa”
Iyi mvugo ifite inkomoko ku mwami Cyilima II Rujugira wategetse ahasaga mu mwaka wa 1675 kugeza mu 1708. Uwo mwami amaze kwima ingoma ya se Yuhi III Mazimpaka, ku ngoma ye yahuye n’urugamba rukomeye, u Burundi, u Bugesera, i Gisaka n’i Ndorwa, byibumbiye hamwe ngo byagirize u Rwanda. Urwo ngo rwari urugamba rukomeye cyane, kuko […]
Umwami yaramutswa n’ingoma y’indamutsa ku gasusuruko igatanga n’ibihe byo kubonana n’umwami
Mu mateka y’u Rwanda havugwamo ingoma yitwaga Indamutsa. Yabaga ari ingoma iringaniye, ikaba ingoma iramutsa umwami ku gasusuruko, igatanga ibihe byo kubonana n’umwami n’imirimo. Yavuzwaga n’umwiru wo mu banyakaringa, umwiru wo kwa Gitandura wo mu Bashiramujinya. Umwami wabaga wimye, yagombaga kugira Indamutsa ye, ikamubera impuza n’ingabe, ikamubera impuza na rubanda, ikaba impuza n’igihugu n’ingabe y’ikirenga. […]
Ibyatumye Nduga itsindwa
Mashira ntiyari abuze ingabo zikomeye kandi nyinshi, ariko we yahugiye mu byo kubana neza no gushyingirana, mu gihe Mibambwe I hamwe n’abagaragu be (ngo abenshi bari Abasinga) bo bari bagamije politiki, iyi idatinya kwigarurira ibihugu. Ubugambanyi bwa Munyanya. Munyanya yavaga indimwe na Mashira mwa se wabo; yifatanyije na Mibambwe I mu kwica Mashira. Inkurikizi ku […]
Nyanza: Ngo umwami Mutara wa III Rudahigwa yaba yaracukuriwe imva akiriho
Umwami Mutara wa III Rudahigwa Charles Léon Pierre ushyirwa mu rwego rw’intwari z’igihugu z’Imena ngo yaba yaracukuriwe imva akiriho ahitwa i Mwima mu karere ka Nyanza mu Ntara y’Amajyepfo azizwa ko yahirimbaniraga ubumwe n’ubwiyunge bw’abanyarwanda. Umusaza Rugerinyange François w’imyaka 68 utuye mu murenge wa Busasamana mu karere ka Nyanza yabwiye Kigali Today ko uyu mwami […]
Amoko atatu yateje ibibazo abanyarwanda ariko ayitwa gakondo nayo ngo si shyashya
Bamwe mu banyarwanda baragaragaza ko ibyiswe amoko atatu abahutu, abatwa n’abatutsi; byateje abanyarwanda ibibazo byanageze kuri jenoside yakorewe abatutsi ariko ngo n’ayitwa gakondo nayo basanga nta kiza afite. Bamwe mu baturage b’u Rwanda bakurikiranira hafi amateka y’igihugu cyabo bavuga ko amoko y’abanyiginya, abasindi, abasinga, abatsobe n’andi ngo atera bamwe ipfunwe ryo kuba bayitwa cyangwa babarirwa […]
Muhanga Prison inmates win over cultural week
Most of the prisoners in Muhanga Main Prison say they have learnt a lot about Rwandan culture because they have a lot of time for learning, discussing and practicing about the traditional culture. The prison troupe in the cultural dancing competition This was revealed on Saturday the 7th Sept 2013 during the closure of […]
Culture Week leaves a mark in the lives of the youths
Last week, the Academy of Language and Culture undertook a culture week aimed at educating young people about their culture and how they can preserve it for future generations. The week which ended on September 8, 2013 featured sessions where participants learnt about their history and culture in detail. The week also featured cultural […]
Traditional famous dancing group “URUKEREREZA”
One of Rwandan Traditional dance groups namely “Urukerereza” is among the famous ones. This was set up by the President’s act No301/11 on March 24th 1974 and became famous in Rwanda through its dancing and songs. The cultural group was put in place as a way of preserving the culture of Rwanda. After the group […]


text:
Rwanda | Ngororero: Inkunga umurenge wa Ndaro wari wariyemeje gushyira mu Kigega Agaciro Development Fund wayikubye inshuro zirenga ebyiri
Ubwo kuri 31 Kanama 2012 ikigega Agaciro Development Fund cyatangizwaga ku rwego rw’Akarere ka Ngororero, umurenge wa Ndaro wari wiyemeje inkunga ya miliyoni eshanu n’ibihumbi magana abiri (5,200,000 Frw). Kuwa 13/09/2012 abaturage b’uyu murenge bakusanyije inkunga ingana na miliyoni cumi n’ebyiri n’i ibihumbi maganatandatu na makumyabiri n’umunani na maganatandatu na cumi (12,628,610Frw) ubwo iki kigega cyatangizawaga ku mugaragaro mu murenge wabo.
Iyi nkunga yabonetse yavuye mu bushake bw’abaturage b’ingeri zose barimo abakozi b’umurenge, ab’utugari abarimu, abahinzi borozi, abakozi b’ikigo nderabuzima cya Ntobwe , amakoperative anyuranye nk’umurenge Sacco, abacuruzi n’abandi bikorera ku giti cyabo. Iyi nkunga yakusanijwe mu byishimo byarimo umudiho aho abaturage bagiraga bati “Duhinduke umusemburo w’impinduka nziza twiyubakire igihugu twihesha agaciro mu ruhando rw’amahanga”
Umuyobozi w’umurenge Mupenzi Esdras yavuze ko abaturage b’umurenge wa Ndaro ari ab’agaciro kuva begerezwa ubuyobozi bagahabwa n’ubushobozi. Yagize ati “kuva turi ab’ agaciro nta mbogamizi dufite zo kwiyubakira igihugu dushyigikira ikigega “Agaciro Development Fund” maze Ijabo rikaduha ijambo”.
Mu mihigo ya 2011/2012 umurenge wa Ndaro wabaye uwa 6 ku mirenge 13 igize akarere ka Ngororero uvuye ku mwanya wa 9 wariho mu mwaka wabanjije. Abaturage bakaba biyemeje kuzatera indi
ntambwe besa imihigo ya 2012/2013
Umuyobozi w’Akarere wungirije ushinzwe imari n’iterambere ry’ubukungu Mazimpaka Emmanuel wari umushyitsi mukuru muri uyu muhango yashimiye abayobozi n’abaturage b’umurenge wa Ndaro uburyo umuhigo w’inkunga bari biyemeje bawesheje ku gipimo kiri hejuru ya 200% anabashimira intambwe bateye mu kwesa imihigo bakava ku mwanya wa cyenda ubu bakaba bageze ku mwanya wa 6.
Bwana Mazimpaka yibukije impamvu y’ikigega Agaciro Development Fund ko ari uburyo bwo kwihesha agaciro tukanagahesha igihugu cyacu mu ruhando rw’amahanga. Yabasobanuriye ko izi nkunga abanyarwanda batanga zizacungwa neza kandi ko aribo zizafasha mu bikorwa by’iterambere bibateganyirizwa. Abaturage bivugiye ko inkunga ya 12,628,610 ari iy’ikubitiro ko igikorwa kizakomeza.
Imirenge ya Gatumba na Nyange nayo yarengeje kure inkunga yari yariyemeje igihe igikorwa cyatangizwaga muri iyi mirenge. Nyange yavuye kuri miliyoni eshanu (5,000,000frw) igera kuri miliyoni cumi n’eshanu (15,000,000frw) naho Gatumba iva kuri miliyoni cumi n’eshanu (15,000,000 frw) igera kuri makumyabiri n’ebyiri (22,000,000 frw).


text:
Africa Great Lakes Democracy Watch
Welcome to Africa Great Lakes Democracy Watch Blog. Our objective is to promote the institutions of democracy,social justice,Human Rights,Peace, Freedom of Expression, and Respect to humanity in Rwanda,Uganda,DR Congo, Burundi,Sudan, Tanzania, Kenya,Ethiopia, and Somalia. We strongly believe that Africa will develop if only our presidents stop being rulers of men and become leaders of citizens. We support Breaking the Silence Campaign for DR Congo since we believe the democracy in Rwanda means peace in DRC. Follow this link to learn more about the origin of the war in both Rwanda and DR Congo:http://www.rwandadocumentsproject.net/gsdl/cgi-bin/library
Tuesday, June 15, 2010
INDAGU ZA MAGAYANE:MENYA AMATEKA NAHO IBIHE BIGEZE MURWANDA
Zigiranyirazo yavuze ko bafunga Magayane, Magayane akigera mu buroko 1930 yabwiye uwamutekeraga ati: kuwa kane nzapfa maze kurya imboga. Niko byagenze. Kuko yahawe imboga z’isogo yakundaga kuwa kane yitaba Imana. Yanabwiye n’uwo musirikare wamutekeraga ko azagwa mu maguru y’abagore, niko byagenze uwo musore yagiye gusambanya umugore w’undi mugabo, ategerwa ku irembo bamutsinda aho.
Ibyo yahanuriye abandi ni ibi: yabwiye Ambasaderi Kagenza Alphonse muri Nzeri 1972 ko Kayibanda uzengurutse u Rwanda rwose ngo aribuka isabukuru y’imyaka 10 y’ubwigenge ko ariho asezera ku banyarwanda ko nta myaka itatu azamara ategeka, ko nategura n’imva ye itazaboneka.
Yabwiye Kanyarengwe Alexis ko azahunga akambuka Akagera, akagaruka arwana, akazitwa umutegetsi wa nyirarureshwa, akabona ibibi n’ibyiza, nyuma agapfa adahinwe azize indara-mabuno. Yavuze ko hari abazungu bagiye gufungirwa mu Ruhengeri, abandi b’abatasi bazabakurikira bakagwa kuri Muhungwe byarabaye, abacanshuro bashatse gufata Congo banyuze i Goma mu 1978.
Surete ya Lizinde yari ikaze ibata muri yombi bafatirwa mu mahoteri ku Gisenyi, bafungiwe mu Ruhengeri, nyuma y’aho abandi bakoreye plan yo gufata u Rwanda na Congo byombi muri Parc y’ibirunga i Rwindi(Congo), baje mu Rwanda n’ibyuma kabuhariwe bifotora, indege ibagusha muri Komini Kanama(Bugoyi-Gisenyi) hafi ya Muhungwe.
Magayane yahamagariwe gukora animation bamamaza, banacengeza amatwara ya Muvoma, ati: uwabyiniye Nkubitoyimanzi Rudahigwa, na Bwenge nyakuri Kayibanda, ntiyabyinira Muvoma izanywe n’abungura bazubika u Rwanda. Burugumesitiri Kabalira yahise amufungira mu kasho amuziza gupfobya MRND AKANATUKA Perezida wayo ngo ni umwungura w’umushyushya. Nyuma y’icyumweru baramurekuye, Magayane abwira Kabalisa ati ati: kumfungira ubusa kwawe nawe uzafungirwa ahatava izuba.
Bwarakeye basanga Kabalira yarariye imisanzu ya MRND, YAFUNGIWE MURI Prison Special mu Ruhengeri. Magayane yabwiye Theoneste Lizinde ati: Ugiye kuzafunganwa n’abantu bambaye utubuye tubengerana ku ntugu, mukazashyirwa aho wajyaga ufungira abandi. Bwarakeye Lizinde avumbura imashini yakoraga amafaranga, iyo mashini yari ihuriweho na Majyambere n’ibindi bikomerezwa.
Lizinde agijeje I bukuru, bati uyu muntu azabwira abanyamahanga akari I Murore bati: tumwohereze Zimbabwe, navayo tuti yateguraga coup d’Etat, ahite afungwa. Yabwiye Lizinde ati ikimenyetso cy’ifungwa ryawe n’umwana uzabyarwa na Madame Habyarimana ari ikimara. Byarabaye uwo mwana avukira mu Bubiligi ari ikimara(baramuhishaga) nta cyumweru cyahise Lizinde atabwa muri yombi. Magayane ati Lizinde nafungurwa ,ingabo zizaturuka hanze, uzicarana nazo akanya gato, uzahunga zizagutsinda hanze.
Magayane yabwiye Adjudant Chef wayoboraga Gereza ya Ruhengeri witwaga Sembagare ati: uri igikenya ntuzisazira. Bwarakeye ajya iwabo I Muramba-Gisenyi, inkuba itagira amazi iramwasa. Magayane yabwiye undi muyobozi w’iyo Gereza Adjudant cyarahani ati: uzicirwa muri iyi prison. Umwaga wawe uzashirira aha.
Yabwiye abanyururu bagenzi be ati; iyi myenda mubona y’umukara twambaye izasimbuzwa ibara ribengerana(Rose) yarongeye ati: ibohozwa ry’iyi prison rizabanzirizwa no kumva kw’iki giti cy’ingazamarumbo mubona imbere ya Gereza, ati hano mu nzu indani hazinjira ihene izaherekeza abashyitsi, bwarakeye igiti kiriyumisha, naho ubwo Musenyeri Nsengiyumva yasuraga Gereza ya Ruhengeri, bibagiwe gukinga ihene irabinjirana, nijoro bumva iramena amasafuriya irya ubugali.
Magayane ati: ngicyo ikimenyetso mwatashye, mais abazahungira Rwabeya muzashira. Abahungiye Rwabeya-Musanze bahuye n’abakodo ba Mukamira baje kubohoza Ruhengeri, babamenaho urusoro babita inyenzi kubera atahwemye kwikoma ingoma ya Kinani, byateye ubwoba abayobozi ba Gereza ya Ruhengeri, bahitamo kumushyikiriza ibiro by’iperereza ngo yisobanure. Yasabye ko Habyara n’ibyegera bye baza, maze ubuhanuzi bufatwa kuri za kasete buranandikwa.
Dore uko yavuze: wowe Habyarimana ndagukandagiye ugiye kugwa ku kibuga gikikijwe n’imfunzo kandi nupfa Kigali izuzuramo intumbi agahishyi. Ibimenyetso ni abazungu bazaza kugukanga nawe uzashyira mu bitugu byawe mu bushoroshori umugore w’umugambanyo, inyamaswa y’ihembe rimwe izaba ibiyogoza mu rukiga na Ndorwa, iyo nyamaswa izakwira u Rwanda imena amaraso menshi, izaguhitana nta kabuza, keretse weguye.
Habyara ati shaka intsinzi: Magayane ati ntayo, ati ubutegetsi bwawe buzafatwa nabo bavantara, bazigera kino gihugu, nyuma bazakivanwamo nk’ubufindo. Magayane ati uzasimburwa na Rusukumo ruzamara amezi atatu, hakurikireho bihwahwa wok u ruzi rw’iwanyu, nyuma ye ngo hazategeka Rwabujindiri rurya ntiruhage; uwo Rwabujindiri azajegezwa ihembe inshuro enye,
Ihirikwa rya Rwabujindiri rizagenda ritya; Magayane ati: azaraswa umwambi w’igishirira na bene nyina ari mu Bugesera nyuma hazameneka andi maraso menshi, noneho rutuku wamuhaye ubutegetsi ashyireho umusaza usheshe akanguhe uzaba ari inyuma y’igihugu azane Ihumure, acyure rukara rw’ibisage ruzabyinirwa bigatinda. Abantu bazaba baragiye ishyanga bose batahuke, habeho umunezero n’uburumbuke n’amahoro ya nyayo.
Uko bizamera ingoma ya Rwabujindiri igeze mu marembera:
Hazabaho isubiranamo ry’abicaye ku ntebe. Hazabaho inzara, agahiri n’agahinda, no kwiyahura. Hazabaho urwikekwe yewe n’umwana azatinya se na nyina; hazabaho amalira yuzuye intango ku bari mu bihome, hazabaho ibisahira-nda birya akaribwa n’akataribwa bazakora ibishoboka byose ngo batsindure rwara rw’umugara rubundiye mu mashyamba, nyamara nabyutsa umugara igihugu kizabyara igihunyira.
Bazafatanya n’amahanga, nyuma bibe zero, ahubwo intambara yongere itangire ikazahagarikwa na l’ONU ya gatatu. Magayane ati uwo rutuku uzaza agahagarara hagati y’abazaba barwana, niwe uzatoranya umutegetsi. Hazabaho inyoni z’uducurama zizarika mu biti by’abo biyicaje ku ntebe. Hazabaho ibika ry’isake isura urwimo ikigera ku mutambiko w’urusenge, hazabaho abandi bazahanura nkajye bakabizira: hazabaho ihene izabyara isekurume indwi zange konka. Umwami w’ishyamba azaza kwiba.
Mwibuke ko Magayane yavuze ati: nimubona Kigali yuzuye amase atewe n’imyigaragambyo y’inka. Muzamenyeko Kinani yahirimye, kuko amase azasimbuzwa intumbi z’abantu. Byarabaye mu kwa gatatu 1994 umugabo watswe igikingi yazanye inka ze kuri Rond-point Kigali inka zacunzwe n’aba GD Umujyi wabaye umunuko kubera amase. Nyuma y’ukwezi kumwe intumbi zasimbuye amase. Ikindi gikomeye yaravuze ati: Habyarima =na napfa, abantu bazahunga iki gihugu, ati ariko abazahungira mu majyarauguru y’uburengerazuba bazapfamo benshi. Koko abahungiye Goma, Mugunga, Kibumba, Katale, Kahindo basanze Dogiteri Ru…Umututsi. Ukomoka ku Kibuye wo mu bihugu byo hanze yakwije amarozi mu majyaruguru ya Kivu, bayasigaga ku gisheke, irindazi, umuneke, ikijumba, ikigeri, bashyize no mu bigage, inzagwa n’amasigara, imbaga yarahatikiye ngo ni kolera daaaaaaaaaa!
Magayane yabisubiyemo inshuro eshatu ati: aba bavantara baturutse i Bugande
Bazafata kino gihugu nta kabuza, ati: ariko bararye bari menge kuko bazakibavanamo kandi nabi. Ababizi bemeza ko abo mu kazu ka FPR imitungo yabo yambukijwe kera ikaba iri muri Eritereya, Etiyopiya, Afurika y’epfo, I Burayi na Amerika, mbese barasahura nk’aho nta mizero bafitiye u Rwanda.
Ubu buhanuzi mbukesha umwe mu bakozi b’ibiro by’iperereza bo hambere mu mwaka w’1978 uwandikiraga Kinani ibivuzwe na Magayane. Ukunyunganira kwanyu bizadushimisha.
Ntabwoba Gregoire
4 comments:
-
-
Get Lisa's FREE newsletter with dating advice and tips at. Laurin loved one of them, but Sandy didn't
like it'and made her opinion known. Safety Louis Delmas, the heavily-favored leader and heart of the defense is also a free agent.
my web-site ... Big Deal
- May 20, 2013 at 12:15 AM
- oakleyses said...
-
coach outlet, louboutin shoes, polo ralph lauren outlet, michael kors outlet online, longchamp outlet online, michael kors outlet online, jordan shoes, gucci handbags, ray ban outlet, prada outlet, nike air max, kate spade outlet online, nike free, polo ralph lauren, louis vuitton handbags, red bottom shoes, prada handbags, nike air max, michael kors outlet online, nike shoes, coach outlet store online, coach purses, burberry outlet online, michael kors outlet, kate spade handbags, louis vuitton outlet, tiffany jewelry, tory burch outlet, coach outlet, chanel handbags, true religion, longchamp outlet, true religion outlet, louis vuitton, burberry outlet online, tiffany and co jewelry, michael kors outlet online, christian louboutin shoes, louis vuitton outlet online, nike air max, michael kors outlet store, christian louboutin outlet, air max pas cher, louis vuitton outlet, true religion outlet, longchamp handbags
- October 28, 2014 at 6:17 AM
- oakleyses said...
-
hollister, nike free, barbour, timberland, air max, guess pas cher, oakley pas cher, roshe run, vans outlet, longchamp, north face, nike roshe run, tn pas cher, chaussure louboutin, michael kors uk, ray ban pas cher, nike air max, mac cosmetics, nike blazer pas cher, louis vuitton, louis vuitton pas cher, nike free pas cher, lululemon, nike air force, mulberry, michael kors canada, sac louis vuitton, sac michael kors, nike trainers, louis vuitton uk, sac vanessa bruno, ralph lauren, abercrombie and fitch, north face pas cher, lacoste pas cher, ralph lauren pas cher, longchamp pas cher, vans pas cher, new balance pas cher, ray ban uk, longchamp, hollister, nike roshe, hollister, hermes pas cher, air jordan, burberry pas cher, converse pas cher, nike huarache, scarpe hogan
- October 28, 2014 at 6:20 AM
- oakleyses said...
-
herve leger, moncler, uggs outlet, hollister clothing, birkin bag, instyler ionic styler, babyliss pro, canada goose pas cher, soccer shoes, canada goose, baseball bats, moncler, new balance outlet, beats headphones, marc jacobs outlet, mcm handbags, soccer jerseys, canada goose outlet, nike air max, rolex watches, valentino shoes, ugg soldes, canada goose uk, chi flat iron, abercrombie and fitch, mont blanc pens, canada goose outlet, lululemon outlet, moncler, celine handbags, bottega veneta, ugg boots, jimmy choo shoes, ugg, iphone 6 case, reebok shoes, wedding dresses, canada goose outlet, asics shoes, uggs on sale, moncler outlet, ferragamo shoes, ugg outlet, insanity workout, north face outlet, giuseppe zanotti, ghd, nfl jerseys, p90x workout, north face jackets
- October 28, 2014 at 6:20 AM


text:
Burera: Bahigiye kwishyuza ba “Bihemu” bambuye ibigo by’imari iciriritse byahombye
Ubuyobozi bw’akarere ka Burera butangaza ko bwahigiye kwishyuza ba bihemu bambuye ibigo by’imari iciriritse (Microfinance) aho abayobozi b’inzego z’ibanze basabwa kureba ba bihemu baba bari aho bayobora kugira ngo bishyuzwe.
Mu mwaka wa 2013 ubu buyobozi bwavugaga ko mu karere ka Burera ba bihemu bambuye ibyo bigo by’imari (Microfinance) byakoreraga muri ako karere, amafaranga y’u Rwanda angana na miliyoni 42 n’ibihumbi 780 n’amafaranga 770.
Muri Mata uwo mwaka kandi muri buri murenge hari hashyizweho itsinda rishinzwe kwishyuza abo ba bihemu. Gusa ariko ngo kugeza nubu ntibarishyuzwa; nk’uko Zaraduhaye Joseph, umuyobozi wungirije w’akarere ka Burera ushinzwe ubukungu n’iterambere, abitangaza.
Agira ati “Ayo mafaranga yaraheze! Kandi yagombye kuba agaruka akadufasha! Ni umuhigo rero (kwishyuza ayo mafaranga).” Akomeza asaba abayobozi b’imidugudu, utugari ndetse n’imirenge kureba ba bihemu kugira ngo bishyuzwe.
Ikibazo cya ba bihemu bambuye ibigo by’imari iciritse kigaragara mu Rwanda hose. Icyo kibazo cyatangiye kugaragara mu mwaka wa 2006 maze bimwe muri ibyo bigo by’imari bihita bifunga imiryango kubera guhomba.
Icyo kibazo kimaze kumenyekana, Leta y’u Rwanda yahise ishyira ho gahunda yo kugaruza amafaranga yambuwe ibyo bigo by’imari.
Kuva icyo gihe kugeza ubu ngo, mu Rwanda hose, hamaze kugaruzwa amafaranga y’u Rwanda arenga gato miliyoni 41 gusa, muri agera kuri miliyari 60 zigomba kugaruzwa.
Tariki ya 26/03/2013, abagize urwego rw’igihugu rwashyizwe ho kugira ngo rugaruze amafaranga yambuwe ibyo bigo by’imari, bahuriye mu nama kugira ngo banononsore akazi bashinzwe.
Tarcisse Karugarama, wari Minisitiri w’Ubutabera icyo gihe, wari uyoboye urwo rwego, yatangaje ko kugaruza ayo mafaranga yose ari ingorabahizi kuko bamwe muri ba bihemu batorotse, irengero ryabo rikaba ritazwi.


text:
Mu gihe ubutane bw’abashakanye bukomeza kugenda bubaho ndetse bigafatwa nka kimwe mu bisubizo bya burundu byo gushaka amahoro mu muryango, ibi bigira ingaruka zitandukanye ku bana baba bagiye kurerwa batari kumwe n’ababyeyi babo bombi.
Nk’uko itegeko ribigena, mu gihe habaye ubutane abana basigarana na nyina iyo batagejeje ku myaka 7, baba bayirengeje hagakurikizwa amikoro y’umwe mu babyeyi babo, ariko ibi nti biba bihagije ku burereumwana akenera.
Bimwe mu bibazo aba bana bahura nabyo harimo agahinda baterwa no kuba babona ababyeyi babo batabana, kandi babona ibyiza byo kugira ababyeyi bumvikana kuri bagenzi babo bangana cyangwa bigana.
Uretse agahinda, aba bana banahura n’ikibazo cyo kutabonerwa umwanya wo kuganirizwa ngo bagirwe inama, aho bamwe iyo badakurikiranywe neza ugasanga bishora mu ngeso mbi z’uburara no kunywa ibibyabwenge, ndetse bakanakurizaho kudindira mu ishuri cyangwa kuyavamo bitewe n’imirimo imwe n’imwe ituma umubyeyi atita uko bikwiye ku burere bw’abana.
Umunyabanga Nshingwabikorwa wa Komisiyo y’Igihugu y’Abana, Nyiramatama Zaina aganira na IGIHE kuri telefoni, yatangaje ko iyi Komisiyo igiye gushyiraho abajyanama b’ubuzima bw’abana mu midugudu kugirango bajye babasha kumenya imibereho yabo y’umunsi ku munsi. Yakomeje asaba ababyeyi ko batajya bereka abana urwango ruri hagati yabo, kuko bibahungabanya mu bwonko.


text:
Mbere y’uko amatora y’abazayobora Itorero rya Pentekote mu Rwanda (ADEPR) aba kuwa 15 Werurwe 2013, hatangajwe ko mu bantu 70 biganjemo abapasiteri bari barahagaritswe mu itorero bashinjwa ibyaha bitandukanye, 40 muri bo bagaruwe ku mirimo.
Muri abo bagaruwe mu itorero nyuma yo gucibwamo ubwo muri iryo torero harimo amakimbirane, bahise bahabwa imyanya mu Ntara, Uturere n’ahandi mu buyobozi bwa ADEPR.
Ubuyobozi bw’inzibacyuho muri ADEPR nyuma yo gusesa ubwariho, butangaza ko 80% bw’ibyo bwagezeho birimo guhosha amakimbirane mu Itorero, harimo gushyiraho amategeko mashya no kuyavugurura; Umuvugiza wa ADEPR, Pasiteri Sibomana Jean ati “Nibwira ko uko byari bimeze cya gihe atari ko bimeze ubu ngubu.”
Sibomana akomeza avuga ko abari barirukanywe n’ubuyobozi bwavuyeho mbere bongeye kwakira ati “Twashoboye kwakira abari bararenganye twakira ibibazo byabo. Mu bantu twakiriye bagera nko kuri 70, abagera kuri 40 bararenganye turabarenganura. Ikindi ni uko amategeko atari yuuyubatse neza yajyaga yitotomberwa n’abatari bake yasubiwemo aravugururwa.”
Mu mwiherero ADEPR wabereye i Muhanga kuwa 15 na 16 Gashyantare 2013, hemejwe ko ADEPR igira Indembo zihuye n’amazina y’inzego z’ubutegetsi bw’Igihugu, Intara n’Uturere; hanemezwa abayobozi bashya bo kuhayobora bari no muri 40 barenganuwe.
Abo kandi bemerewe kugaruka mu itorero, bemerewe no kuzatora ubuyobozi bushya bw’itorero mu matora azaba kuwa 15 Werurwe 2013.
Abajya mu myanya y’ubuyobozi ku nzego zisanzwe n’inshya zemejwe (Indembo Nshya zijyanye n’Imbibi z’Intara z’Igihugu):
1. Ururembo rw’Umujyi wa Kigali: Rev. Kayijamahe Jean na Rev. Mathias Bimenyimana
2. Urw’Amajyaruguru: Rev. Ntibarikure Jean de Dieu na Rev. Kalisa Emmanuel (wayoboye Kibungo)
3. Urw’Amajyepfo: Rev Kalisa Jean Marie (wari muri Paruwasi ya Runda) na Rev. Thadee Kiza (wari i Kabuga)
4. Urw’Uburasirazuba: Rev. Nsengiyumva Laurien (wari i Gitarama) na Rev. Bushayija Jean Bosco (wari i Gisenyi)
5. Urw’Uburengerazuba: Rev Tharcisse Kajyibwami (wari Cyangugu) na Rev Seth Munyamahoro
Usibye mu Ntara, no mu turere twose 30 turi no mu mitegekerere y’Igihugu uko ari 30, hashyizweyo abayobozi.


text:
Kamonyi: Imishinga ibanza kunyuzwa mu bigo by’imari ngo idindiza kubona ingwate ya BDF
Mu rwego rwo korohereza abanyarwanda kubona inguzanyo mu mabanki, Leta yashyiriyeho ikigega cy’ingwate (BDF), bimwe mu byiciro bitoroherwa no kuyibonera. Nyamara mu bakenera inguzanyo hari abavuga ko gusabirwa ingwate na Banki bidindiza imishinga.
Ikigega BDF cyatangiye mu mwaka wa 2011, kikaba gifite inshingano zo gutanga inama n’ingwate ku nguzanyo zo gukora imishinga y’iterambere, zatswe mu mabanki no mubigo by’imari ku byiciro bitandukanye bitabasha kuyibonera.
Iki kigega cyishingira 75% ku mishinga y’abacitse ku icumu batishoboye, abamugariye ku rugamba, urubyiruko, abagore ndetse n’abatsinze muri gahunda ya Hanga umurimo. Ikindi gice kingana na 25% cyo cyishingirwa na nyir’umushinga.
Nyuma y’imyaka itatu, iki kigega gikora, hari abavuga ko bagerageje gukora imishinga myiza yashimwe na Hanga umurimo, ariko bagera muri mabanki, ntibabatangire imishinga muri BDF ngo ibishingire, bigatuma imishinga ya bo idakorwa cyangwa ngo igere ku ntego.
Nsanzimana David, wo mu murenge wa Rukoma, ashima icyerecyezo cya BDF, ariko arasaba ko kwiga umushinga ngo uhabwe ingwate byajya byihutishwa, noneho umushinga ukajya kuri banki BDF yarangije kuwemerera ubwishingizi.
Mu mishinga 9 yatewe inkunga na BDF mu karere ka Kamonyi, umuyobozi wa ko Rutsinga Jacques, avuga ko hari umwe wahombye kuko nyirawo yari yasabye amafaranga y’u Rwanda angana na Miliyoni 25, ariko agahabwa Miliyoni 15.
Rutagengwa John, umukozi wa BDF, ahamya ko byagaragaye ko rimwe na rimwe ibigo by’imari bitinda kwakira inguzanyo imishinga kuko ari byo byabanzaga kuyiga, ariko kuri ubu ngo bagiye kumanura serivisi za BDF mu turere, bifashishe inzu z’iterambere zihasanzwe (BDC), kugira ngo bajye biga imishinga y’abaturage ku buryo bwihuse.
Abakozi bazegerezwa abaturage, ngo bazarushaho no gusobanurira abaturage imikorere y’iki kigega, kuko mu mbogamizi zagaragaye ngo harimo n’imyumvire y’abaturage bibwira ko BDF itanga amafaranga y’ubuntu, maze inguzanyo batse ntibazikoreshe imishinga bazakiye, bagahomba.